Nova elektronska usluga "Moji podaci za banku"\nTanjug 13. jula 2021. 06:29\nBEOGRAD – Nova elektronska usluga „Moji podaci za banku“ biće predstavljena danas u Narodnoj banci Srbije u prisustvu premijerke Ane Brnabić.\nPrezentaciji će prisustvovati i guvernerka NBS Jorgovanka Tabaković i direktor Kancelarije za IT i eUpravu Mihailo Jovanović, najavljeno je iz vlade.\nUsluga „Moji podaci za banku“ namenjena je korisnicima Portala eUprava koji su prijavljeni s visokim ili srednjim nivoom pouzdanosti i omogućava im podnošenje zahteva za dostavljanje i omogućavanje prosleđivanja podataka iz službenih evidencija organa državne uprave.\nSvrha ove usluge je da omogući korisniku da podatke koji su neophodni za pripremu i slanje ponude za zaključenje ugovora o kreditu prikupi od organa koji vode odgovarajuće službene evidencije, a zatim i da ih prosledi izabranoj banci elektronskim putem, objavljeno je na sajtu eUprave.\nPrilikom podnošenja zahteva, korisniku elektronske usluge je omogućeno da obavi pregled podataka koji su mu dostavljeni.\nNakon pregleda omogućeno mu je da prosledi podatke izabranoj banci.\nSpisak i opis podataka koji se prosleđuju banci prikazuju se nakon identifikacije korisnika usluge elektronske uprave i pokretanja usluge.\nZahteve za dostavljanje i omogućavanje prosleđivanja podataka mogu da podnesu građani korisnici Portala eUprava (eGrađani), čiji se identitet potvrđuje elektronskom identifikacijom srednjeg ili visokog nivoa pouzdanosti (2FA ili kvalifikovani sertifikat).\nUkoliko nemate definisanu dvofaktorsku autentikaciju, spisak šaltera ili lokacija na kojima je moguće dobiti parametre za tu vrstu prijave mogu se naći na sajtu eUprave.


Upravni odbor Udruženja javnih tužilaca i zamenika javnih tužilaca Srbije je na sednici održanoj 22.5.2011. godine doneo odluku da predstavnici Udruženja u svojstvu posmatrača učestvuju u postupku preispitivanja odluka prvog sastava Državnog veća tužilaca donetih u decembru 2009. godine, tzv. postupku revizije reizbora javnih tužilaca i zamenika.\nOdluka o učešću doneta je nakon upoznavanja sa sadržinom Pravilnika o preispitivanju, koji su predstavnici Udruženja usaglasili sa članovima Državnog veća tužilaca u prisustvu Vesana Dežera, šefa misije EU u Srbiji i eksperta EU sudije Rajznera.\nDatum kreiranja: 11 april 2011\nDatum kreiranja: 20 jul 2011\nBeograd, 7. oktobar 2010.\nUdruženje javnih tužilaca i zamenika javnih tužilaca, uz puno razumevanje trenutne teške ekonomske situacije, smatra da su plate u pravosuđu nepodnošljivo niske.\nZajedničkim snagama se moramo izboriti za pravo da svako bude u poziciji da živi od sopstvenog rada kako bismo bez pritisaka i posledica ispunjavali obaveze na dobrobit čitavog društva.


Crno-beli odbojkaši izjednačili rezultat u finalnoj seriji plej-ofa\nAko je neko i pomislio da će odbojkaši Vojvodine lako odbraniti nacionalni tron, od večeras na tu pretpostavku može da zaboravi. Iako su u prvom meču finalne serije plej-ofa u Novom Sadu lako i ubedljivo poraženi (3:0), odbojkaši Partizana su dan pauze iskoristili da konsoliduju redove i uzvrate udarac favorizovanom rivalu – 3:1 (25:14, 18:25, 25:23, 25:23).\nJoš jednom ove sezone izabranici Bojana Janića su pokazali da niko ne treba i ne sme da ih otpiše pre vremena. U drugom meču finala doigravanja naneli su prvi poraz “lalama” ove sezone u međusobnim okršajima i obezbedili sebi povratak u Beograd na četvrti duel finala.\nCrno-beli su furiozno otvorili susret i već u prvom setu je moglo da se nasluti šta Novosađane čeka u srpskoj prestonici. Izabranici Slobodana Boškana su u drugom delu meča uspeli koliko toliko da uzvrate udarac i meč uvedu u veoma dramatičan tok u kojem je Partizan treći i četvrti set osvojio posle preokreta.\nKlub iz Humske je do trijumfa vodio Milan Pepić (33 poena), Lazar Marinović je dodao 15, dok je Koprivica meč završio sa 12 poena. Kod Vojvodine je najefikasniji bio Boris Buša sa 17 poena, a jedan manje dodao je Pavle Perić.\nTreći meč finala igraće se 8. aprila, a domaćin je Vojvodina.


Ministarstvo: Sastanak sa sindikatima nije zakazan za danas – Gradskibiro.rs\nMinistarstvo: Sastanak sa sindikatima nije zakazan za danas\nBEOGRAD, 9. aprila 2015. (Beta) – Sastanak sa sindikatima prosvetnih radnika nije bio zakazan za danas, pa zato nije ni održan, kazali su u Ministarstvu prosvete, nauke i tehnološkog razvoja agenciji Beta.\nUnija sindikata prosvetnih radnika Srbije (USPRS) ranije danas saopštila je da njeni predstavnici, uprkos ranijim najavama, nisu pozvani na današnje pregovore o prekidu višemesečnog štrajka zaposlenih u školama.\nTaj sindikat naveo je da je na ranijim sastancima sa Ministarstvom, u kojima je učestvovala i Agencija za mirno rešavanje radnih sporova dogovoreno da se odlučujući pregovori održe danas.\nMinistar Srđan Verbić kazao je ranije danas da će naredni sastanak sa sindikatima u štrajku verovatno biti prvog radnog dana posle Uskrsa.\nOn je kazao i da će plate prosvetnim radnicima koji štrajkuju sigurno biti smanjene, da će im taj novac biti vraćen onda kada nadoknade izgubljene časove.\nSindikati prosvete štrajkuju od 17. novembra tražeći, između ostalog, da budu izuzeti od smanjenja plata u javnom sektoru, kao i da što brže budu formirani platni razredi. Od četiri reprezentativna sindikata u štrajku skraćivanjem časova ostala su još dva.


3 јануара, 2017 - PPmedia\nDay: 3 јануара, 2017\nNova Varoš: Počeo osmi Božićni turnir u malom fudbalu\nU organizaciji Sportskog saveza a pod pokroviteljstvom opštine Nova Varoš već osmu godinu za redom organizuje se “Božićni turnir” u malom fudbalu. Turnir se igra u tri kategorije seniori, veterani i kadeti, prema rečima organizatora ovogodišnji turnir je najmasovniji od svih do sada. Pobedniku će pripasti novčana nagrada od 180 hiljada dinara. Utakmice se igraju […]\nadminpp033 Нема коментара 3 јануара, 2017 7:41 pm\nPrijepolje (foto): Vozači oprez, zbog klizavog kolovoza udesi na sve strane\nSneg koji je tokom noći padao u Limskoj dolini napravio je velike probleme vozačima, pa se tako jutros zbog vlažnog i mokrog kolovoza saobraćaj odvija otežano i usporeno. Kako zimske službe nisu uklonile sneg sa kolovoza u Prijepolju, na područiju grada je za vrlo kratko vreme došlo do nekoliko saobraćajnih nezgoda na prometnim raskrsnicama. Gotovo […]\nadminpp033 Нема коментара 3 јануара, 2017 12:58 pm


Završen je prvi krug javnih diskusija o nacrtu zakona o studentskom organizovanju - Studentska unija SrbijeStudentska unija Srbije\nHome » » Saopštenja » Završen je prvi krug javnih diskusija o nacrtu zakona o studentskom organizovanju\nZavršen je prvi krug javnih diskusija o nacrtu zakona o studentskom organizovanju\nPostavljeno u: Saopštenja| 29. januara 2018\nPrvi krug javnih diskusija o novom nacrtu zakona o studentskom organizovanju održan je u Novom Sadu, Beogradu, Nišu i Kragujevcu u januaru 2018. u organizaciji Studentske unije Srbije.\nNacrt zakona o studentskom organizovanju pripremila je radna grupa Studentske unije Srbije u saradnji sa Ministarstvom prosvete, nauke i tehnološkog razvoja, u dvogodišnjem procesu, a uz pomoć i podršku koleginica i kolega iz sindikalnih i strukovniih studentskih organizacija, studentskih parlamenata, studentskih glasila i pravnika.\nOvim Nacrtom zakona pokrenuto je rešavanje problema jasnijeg definisanja studentskih organizacija i studentskih glasila, njihovog polja delovanja.\nOvaj zakon će predstavljati jedan korak unapred ka institucionalnom prepoznavanju i vrednovanju studentskog aktivizma ali i drugih vannastavnih odnosno preduzetničkih aktivnosti, kao jednog vida neformalnog obrazovanja, koje daje priliku studentima da steknu organizacione veštine i znanje iz različitih oblasti i podignu zapošljivost i nivo zaposlenosti svršenih studenata u zemlji.\nPredloge za izmene i dopune, pojedinci i pravna lica mogu slati putem elektronske pošte putem obrasca u prilogu do 1. aprila na predlozi@studentjezakon.edu.rs\nViše informacija možete pronaći na www.studentjezakon.edu.rs\n← 2018. See IT samit


Dodik: Neću odustati od toga da me čuva policija RS - Bportal.ba - Najvažnije vijesti iz BiH\nDodik: Neću odustati od toga da me čuva policija RS\nPredsjedavajući Predsjedništva BiH Milorad Dodik istakao je da neće odustati od toga da ga čuva policija Republike Srpske, jer, kako je rekao, neće da bude glineni golub.\nDodik je za Alternativnu televiziju potvrdio da je na službeni mejl njegovog šefa kabineta stigao akt Direkcije za koordinaciju policijskih tijela BiH kojim ga obavještava da nijedna policijska agencija, izuzev pripadnika Direkcije, u zgradu Predsjedništva BiH ne može unositi oružje.\nAkt, koji potpisuje direktor Direkcije Mirsad Vilić, stigao je poslije ponoći.\nOznačeno: glineni golub, milorad dodik, obezbjeđenje, policija rs\nČlan Predsjedništva Bosne i Hercegovine Šefik Džaferović uputio telegram saučešća povodom smrti bivšeg predsjednika Republike Francuske Jacquesa Chiraca. Jacquesa Chiraca pamtit ćemo u Bosni i Hercegovini kao prijatelja naše zemlje koji je dao snažan doprinos angažmanu međunarodne zajednice na zaustavljanju rata, a kasnije i na uspostavljanju mira, reintegraciji BiH i trasiranju njenog euroatlantskog puta. Ime […]\nPredsjedavajući Predsjedništva BiH Bakir Izetbegović prokomentirao je danas inicijativu ministra civilnih poslova BiH Adila Osmanovića, kojom se od PrabovranilaštvaBiH traži da pokrenu pravnu proceduru zaštite interesa BiH po pitanju izgradnje Pelješkog mosta. Tu inicijativu, kojom se štite interesi BiH koji joj pripadaju po Konvenciji UN-a o pravu mora, Izetbegović i Osmanović ranije su usaglasili. – […]\nIzetbegović: Kongres ništa ne mijenja, SDA ne blokira vlast, a insistirat će i dalje na Ustavu i zakonu\nBakir Izetbegović, predsjednik SDA, komentirao je danas izjavu Dragana Čovića, predsjednika HDZ-a, koji je kazao da neće biti formiranja vlasti do 14. septembra za kada je zakazan Kongres SDA, čime je sugerirao da SDA blokira formiranje vlasti zbog svojih unutarstranačkih pitanja. – Mislim da ne bi trebao da stvari govori na takav način, da na […]\nStoltenberg pozvao Rusiju da oslobodi ukrajinske mornare


KKCZ: Ovo je poslednje upozorenje, zašto se Partizan nije pojavio u Zagrebu? - BIGportal.ba\n4 Decembra, 2019 4 Decembra, 2019 0265\nKošarkaški klub Crvena zvezda oglasio se saopštenjem povodom dešavanja na sastanku Radne grupe ABA lige u Zagrebu.\nCrveno-belio su saopštili da se “večiti” rival Partizan nije pojavio na sastanku na kojem je trebalo da se pregovara o kandidatima za upražnjena mesta menadžmenta Regionalne lige.\nSaopštenje kluba sa Malog Kalemegdana vam prenosimo u celosti i bez redakcijskih korekcija:\n“KK Crvena zvezda mts obaveštava javnost da je u sredu opozvao svog predstavnika sa sastanka radne grupe ABA lige jtd u Zagrebu, koja je trebalo da se upozna sa kandidatima za upražnjena mesta u menadžmentu ABA lige.\nSve ostalo je gublitak vremena, za sve u košarkaškom regionu”.\nPartizan objasnio zašto nije imao predstavnika na sastanku ABA


Dis dobio pohvale ali ga i dalje čekaju konkretni potezi - Auto Republika\nDis dobio pohvale ali ga i dalje čekaju konkretni potezi\nInicijalni napori Herberta Disa da klimavu imperiju zvanu VW grupa učini kompaktnijom i efikasnijom su mu doneli priznanje, nakon prvih 100 dana na mestu CEO-a kompanije, mada je osnovna strateška postavka ostala praktično neizmenjena.\nPedeset devetogodišnji Austrijanac je 13. aprila preuzeo odgovornost za poslovanja konglomerata, nakon što je Matijas Miler smenjen u vreme dok mu je ugovor bio važeći još dve godine.\nDis, koji se Volkswagenu pridružio 2015. kao šef VW marke (i još uvek je), obećao je investitorima VW grupe da će transformisati kompaniju iz „tromog supertankera u moćnu flotu glisera“. Rušeći silose između individualnih marki, VW kao celina bi mogao da redukuje naduvenu i bespotrebnu birokratiju, rekao je on.\n„Trenutno, procesi u okviru grupe su previše složeni a donošenje odluka sporo. U mnogim slučajevima dupliramo posao“, rekao je on akcionarima u Berlinu, dve nedelje pre nego što je postavljen na mesto CEO-a.\nOn je manja, periferna poslovanja, poput Ducatija, Renka i MAN Disel & Turba, stavio na strateško razmatranje i potencijalno izdvajanje, odnosno prodaju.\nPored toga, Scania, MAN i Brazilian VW truck jedinice su predviđene za parcijalno puštanje na berzu pod imenom Traton, uz ugovor, za koji odbor VW grupe procenjuje, da bi mogao da donese prihod od šest milijardi evra.\n„Ono što možete primetiti je njegov cilj da napravi Volkswagen lakše upravljivim, tako što će prodati periferne aktivnosti. On je stavio grupu u režim dijete i čišćenja“, rekao je analitičar iz firme NordLB, Frank Švope. „Ipak, ne mora da znači da su to njegove sopstvene ideje, neke odluke su donesene mnogo pre neko što je on ubrao plodove.“\nZapravo, Dis je izabran da zadrži strategiju koju je postavio njegov prethodnik – „Zajedno 2025“, srednjeročni plan objavljen pre dve godine. „U velikoj meri, Dis se drži pravca kojeg je odredio Miler, što je dobro. On donosi brzinu, što je takođe važno“, rekao je Ferdinand Dudenhefer, direktor Centra za automobilsko istraživanje pri Duizburg-Esen univerzitetu.\nPored revidiranja proizvodnog portfolija kojeg je pokrenuo Miler, plan uključuje preusmeravanje Volkswagenovih operacija vezanih za komponente, ulazak u oblast usluga prevoza sa Sedric autonomnim vozilom i ambiciozni plan elektrifikacije svih 300 modela unutar grupe do kraja dekade.\n„Mi možemo da se oslonimo na čvrst temelj“, rekao je Dis novinarima kada je stupio na poziciju. „Ovo je evolucija, ne revolucija.“\nUprkos rekordnoj ostvarenoj prodaji, zaradi i dobiti iz poslovanja u poslednjoj godini na funkciji šefa grupe, Miler je često smatran privremenom solucijom. Mnogi su Disa videli kao bolji izbor, još kada je Miler izabran, 2015. godine, zamenivši Martina Vinterkorna, koji je dao ostavku zbog čuvenog dizel skandala. Međutim, Dis je u VW grupu u to vreme „sveže“ pristigao iz BMW-a.\nKada je VW pokrenuo spekulacije da bi Dis mogao da zameni Milera, akcije su skočile za gotovo 5 odsto. Analitičari i investitori su svoje poverenje dali iskusnom „smanjivaču troškova“, verujući da jedino istinski spoljni čovek, poput Disa, može da uvede profesionalne standarde u okviru korporativnog vođstva kompanije, poznate po snažnom političkom i sindikalnom uticaju.\nDo sada, nije zabeležen slučaj da isti nadzorni odbor, koji je imenovao Disa, odmah spoji šefa kompanije sa sindikalcima, jer je njegov šef osoblja, Gunar Kilijan, služio godinama kao poverljiva desna ruka lidera Volkswagenovih radnika, Bernda Osterloa. Kilijan sada mora sa bivšim šefom da pregovara o primanjima radnika.\nS obzirom na to da Dis nije izbegavao konflikt sa organizovanom radnom snagom VW-a, on može da računa na podršku Inga Špajha. Menadžer fonda i stručnjak za korporativno upravljanje u nemačkom Union Investmentu, očekuje da novi CEO zauzme čvršći stav kada je reč o uvođenju nepopularnih ali neophodnih mera da bi se osigurala budućnost kompanije.\n„Jedna stvar koju definitivno primećujete je razlika u komunikaciji koju sprovodi Dis u odnosu na Milera, kako eksterna tako i interna. Konkretno, pozdravljamo stroži odnos prema sindikatima“, rekao je Špajh. „Preovladavao je osećaj u prošlosti da su sindikati igrali dominantnu ulogu kada je reč strateškim odlukama, ponekad previše dominantnu.“\nŠpajh se konkretno nada da Dis može da ubedi sindikate da postoji potreba da se stvari menjaju iz osnova, jer se kompanija sa SUS motora prebacuje na električne i nastoji da uđe u novu eru.\nDis je takođe dobio priznanje za dovođenje Štefana Zomera, bivšeg funkcionera ZF grupe, koji će voditi kombinovani portfolio, uključujući komponente i nabavku.\n„Verovatno ne postoji niko bolji od Zomera u čitavoj industriji komponentaša. Niko ne poznaje posao kao on i ja sam siguran da će uspeti“, rekao je Dudenhefer. „Jedino pitanje koje ostaje je ko će voditi Volkswagen? Mada Dis može da obavlja obe funkcije, važno je ostvarivanje prirodne distance između grupe i marke.“\nOvde je Dis „ostao kratak“, jer nije ispunio jedno ključno obećanje odboru. Da bi osigurao da se ne generiše previše moći u rukama jednog menadžera, predsednik Hans Diter Peč, obećao je da će Volkswagen kao marka po prvi put dobiti glavnog operativca koji će asistirati Disu. Nakon 100 dana, ništa se nije desilo po tom pitanju.\nJedan nemački ekspert iz oblasti automobilske industrije, koji je želeo da ostane anoniman da bi zadržao dobre veze sa kompanijom, rekao je da su dosadašnje odluke previše „kozmetičke“ u odnosu na ono što se očekuje od Disa. Ističući brojne sličnosti sa Milerovom strategijom, on je rekao: „Nisam siguran zbog čega je angažovan.“\nVreme će pokazati da li Dis treba temeljnije da reorganizuje grupu ili da jednostavno ubrza tempo plana kojeg je postavio Miler.\n„Suviše je rano reći da li kompanija nosi njegov potpis. Postoje neki pozitivni aspekti a on je pronašao prave reči. Međutim, postoje još neka mesta koja treba da popuni“, rekao je Štefan Bracel, šef Centra za automobilski menadžment u Univerzitetu primenjenih nauka u Bergiš Gladbahu. „Ipak, treba reći da VW nije leđima uza zid. I dalje dobro zarađuje.“\ntags: ducati herbert diess man matthias mueller scania volkswagen VW Group\nprevious “Tramp” izmešta deo proizvodnje Volvoa iz Kine u Evropu\nnext Pad profita Daimlera u drugom kvartalu će se nastaviti i u trećem


pink.rs | Aerodrom i Valisavljević četvrtu godinu zaredom najbolji\nAerodrom i Valisavljević četvrtu godinu zaredom najbolji\nNagrade beogradskom aerodromu i Vlaisavljeviću je dodelio međunarodni stručni žiri u organizaciji Regionalne nezavisne agencije za izbor i promociju najmenadžera i najkompanija, Evropsko udruženje menadžera u BiH i magazin "Euromanager u Sarajevu.\nAerodrom "Nikola Tesla" Beograd i v.d. generalnog direktora beogradskog aerodroma Saša Vlaisavljević četvrtu godinu proglašeni su četvrtu godinu uzastopno za "Najkompaniju 2018 i Evropskog Najmenadžera".\nNagrade beogradskom aerodromu i Vlaisavljeviću je dodelio međunarodni stručni žiri u organizaciji Regionalne nezavisne agencije za izbor i promociju najmenadžera i najkompanija, Evropsko udruženje menadžera u BiH i magazin "Euromanager u Sarajevu, saopšteno je danas iz Aerodroma.\nVlaisavljević je prilikom primanja nagrada izrazio zadovoljstvo što su kompanija i on i ove godine laureati u konkurenciji koja je svake godine sve izraženija.\n- Aerodrom 'Nikola Tesla' danas je jedna od najprofitabilnijih kompanija u regionu sa 27,6 miliona evra ostvarene dobiti u 2017. godini. Sa više od 5,34 miliona putnika jedini smo aerodrom u regionu koji se nalazi na listi 100 najprometnijih u Evropi - rekao je on.\nVeć 24 meseca uzastopno, kako je dodao, aerodrom beleži rekorde u broju usluženih putnika, a u prvoj polovini ove godine usluženo je 7,0 odsto, odnosno oko 150.000 putnika više nego u istom periodu prošle rekordne godine.\nVlaisavljević je nagasio da je Aerodrom "Nikola Tesla", prema trenutnim finansijskim pokazateljima, u prvih pet meseci ove godine ostvario neto dobit od približno 1,1 milijardu dinara, dok su prema aktuelnim pokazateljima ukupni prihodi u poslednjih pet godina uvećani 67 odsto.\n- Broj putnika veći je za 66 odsto, broj avio-operacija uvećan je 38 odsto, promet robe i pošte veći je 2,8 puta, a vrednost akcije uvećana je četiri puta. Očekujemo još jednu rekordnu poslovnu godinu po svim parametrima - naveo je Vlaisavljević.\nPoručio je da ovo priznanje predstavlja obavezu "da naredne godine budemo još bolji, profitabilniji i uspešniji" i čestitao svim dobitnicima nagrada, kojih je ove godine bilo iz 18 zemalja.\nNa svečanosti u Sarajevu, u prisustvu eminentnih predstavnika poslovne zajednice jugoistočne i srednje Evrope, nagrađeni su menadžeri iz različitih oblasti biznisa u zemljama jugoistočne i srednje Evrope, navodi se u saopštenju Aerodroma "Nikola Tesla".


Zlatibor Lončar je pojasnio da je analizom kod hospitalizovanih, koja je urađena tokom vikenda, utvrđeno da ima i onih koji su se zarazili između dve doze, ali to, kaže, samo pokazuje da oni nisu ispoštovali mere. “Analiza je dokazala da bi… »\nLončar: Analiza tokom vikenda pokazala da više od 99 odsto hospitalizovanih nije vakcinisano\nNa bolničkom lečenju trenutno se nalazi 5.607 pacijenata, a 99 odsto njih nije vakcinisano, izjavio je danas za Tanjug ministar zdravlja Zlatibor Lončar. Lončar je pojasnio da je analizom hospitalizovanih, koja je urađena tokom vikenda, utvrđeno da… »\nBEOGRAD – Na bolničkom lečennju trenutno se nalazi 5.607 pacijenata, a preko od 99 odsto njih nije vakcinisano, izjavio je danas za Tanjug ministar zdravlja Zlatibor Lončar. Lončar je pojasnio da je analizom kod hospitalizovanih, koja je urađena… »\nNa bolničkom lečenju trenutno se nalazi 5.607 pacijenata, a više od 99 odsto njih nije vakcinisano, izjavio je za "Tanjug" ministar zdravlja Zlatibor Lončar. Zlatibor Lončar je pojasnio da je analizom kod hospitalizovanih, koja je urađena tokom… »\nNa bolničkom lečenju trenutno se nalazi 5.607 pacijenata, a više od 99 odsto njih nije vakcinisano, izjavio je danas za Tanjug ministar zdravlja Zlatibor Lončar. Lončar je pojasnio da je analizom kod hospitalizovanih, koja je urađena tokom vikenda… »\n"Nema opuštanja dok se dovoljno ljudi ne vakciniše" Više od 99 odsto hospitalizovanih nije imunizovano\nNa bolničkom lečennju trenutno se nalazi 5.607 pacijenata, a preko od 99 odsto njih nije vakcinisano. Ovo je izjavio danas ministar zdravlja Zlatibor Lončar. Lončar je pojasnio da je analizom kod hospitalizovanih, koja je urađena tokom vikenda… »\nMarihuana uskoro neće biti narkotik, a neće biti ni legalna\nOn je rekao da se veliki broj ljudi leči u Srbiji i tako podleže krivičnim sankcijama. Ministar zdravlja Zlatibor Lončar kazao je da je država već “ušla u ovu problematiku” i da će Srbija kao članica UN ispoštovati sve. “Radimo na tome i… »\nMinistar Zlatibor Lončar najavio je u utorak da će Srbija skinuti marihuanu sa liste narkotika, te da se već radi na tome. Naši sagovornici, direktor Instituta za opštu i fizičku hemiju i član Upravnog odbora Asocijacije konopljara dr Stevan… »\nPOKS traži da lečenje dece bude prioritet u kreiranju budućeg budžeta\nPokret obnove Kraljevine Srbije (POKS) pozvao je danas ministra zdravlja Zlatibora Lončara i Vladu Srbije da u kreiranju budućeg budžeta prioritet bude lečenje dece. U saopštenju POKS je pozvao Lončara i Vladu da ne dozvole da lečenje dece zavisi… »\nMinistar zdravlja Zlatibor Lončar razgovarao je danas sa direktorima domova zdravlja u cilju daljeg unapređenja primarne zdravstvene zaštite i pripremama za efikasno vraćanje ovih zdravstvenih ustanova u normalan režim rada, u cilju uvećanog… »


Pripadnici federalne policije stoje naspram demonstranata u Portlendu u Oregonu 18. jula 2020.\nFederalni agenti u specijalnoj opremi bacili su suzavac da razbiju proteste u Portlandu u Oregonu tokom noći između petka i subote, javili su lokalni mediji. Policiji u Portlandu federalni sudija je zabranio da koristi suzavac protiv demonstranata. Državna tužiteljka Oregona saopštila je da tuži federalanu vladu zbog hapšenja demonstranata.\nPolicija u Portlandu proglasila je demonstracije u centru grada nelegalnim u subotu ujutru, a federalni i lokalni policajci bez jasnih bedževa i oznaka na vozilima, simultano su "krenuli na demonstrante", javio je dnevnik Oregonijan.\nŠef policije Portlanda Čak Lovel rekao je novinarima da lokalni i federalni entiteti komuniciraju ali da "ne kontrolišu jedni druge."\nPortparol američke Carinske i granične službe u petak je saopštio da su agenti službe upućeni u grad da pruže podršku novoformiranoj jedinici Sekretarijata za unutrašnju bezbednost, kojoj je predsednik Donald Tramp poverio zadatak da zaštiti federalne spomenike i zgrade u Portlandu.\nDemonstracije u noći između petka i subote bile su najnoviji dnevni protest ispred federalne sudnice u tom gradu. Protesti se održavaju od kako je Afroamerikanac Džordž Flojd ubijen za vreme hapšenja u Mineapolisu 25. maja. Demonstracije protiv rasizma brzo su izbile u Mineapolisu i zahtavile druge američke gradove kao što je Portland, ali i u gradovima širom sveta.\nAmerička unija za građanske slobode (ACLU) Oregona u petak je poteze federalnih agenata protiv demonstranata u Portlandu nazvala "izrazito neustavnim".\n“To što se sada dešava u Portlandu trebalo bi da brine sve u Sjedinjenim Državama", navela je Džen Karson, prelazna izvršna direktorka ACLU u Oregonu. “Obično kada vidimo da ljudi u automobilima bez zvaničnih oznaka na silu zgrabe nekoga na ulici, to se zove kidnapovanjem."\nVršilac dužnosti zamenika sekretara za unutrašnju bezbednost, Ken Kučineli, gostujući u programu "All Things Considered" na Nacionalnom javnom radiju (NPR) u petak, izjavio je da su federalni agenti koristili neobeležena vozila da bi hapsili ljude u Portlandu. Međutim, rekao je da je to učinjeno da bi se agenti zaštitili od mase ljudi a privedeni prebacili na "bezbednu lokaciju gde će biti ispitani."\nGradonačelnik Portlanda Ted Viler izjavio je u petak da želi da predsednik Tramp povuče militarizovane federalne agente. "Držite svoje agente u federalnim zgradama ili neka napuste naš grad", rekao je Viler posle izveštaja da su agenti hapsili građane Portlanda koji se nisu nalazili na federalnom zemljištu.\nDemonstranti u Portlandu u Oregonu snimljeni ispred zida sa grafitima, 17. jula 2020.\nDržavna tužiteljka Oregona Elen Rozenblum izjavila je da podnosi tužbu protiv federalne vlade zbog pritvaranja ljudi bez jasne osnove.\nGrađani u Portlandu protestovali su 51. noć zaredom od kraja maja. Federalni agenti su, prema izveštajima, ponovo upotrebili suzavac protiv demonstranata. Čad Vulf, vršilac dužnosti sekretara za unutrašnju bezbednost koji je u Portlandu prisustvovao sastanku sa federalnim policajcima, objavio je saopštenje u kome je demonstrante nazvao "nasilnim anarhistima."\nZvaničnici u Oregonu snažno se protive odluci predsednika Trampa da razmesti agente Sekretarijata za unutrašnju bezbednost u Portlandu.\nGuvernerka Kejt Braun konstatovala je u četvrtak da Tramp traži sukob u nadi da će osvojiti političke poene kod svoje baze.\nBraun je otkrila da je Vulfu rekla da povuče sve federalne agente sa ulica Portlanda, navodeći da Vulf dovodi u opasnost "i stanovnike Oregona i lokalnu policiju"\nU odogovor na posetu Vulfa i drugih lidera Sekretarijata za unutrašnju bezbednost Portlandu u četvrtak, gradonačelnik je saopštio: "Znamo da su ovde, voleli bismo da nisu."\nViler je takođe reagovao na vest da je portparolka Bele kuće navodno rekla gradonačelnici Čikaga Lori Lajtfut da zatraži federalnu pomoć da bi uspostavila bezbednost u gradu.\n“Ovo je očigledno koordinisana strategija Bele kuće", saopštio je Viler. "To je neodgovorno i pogoršava već dovoljno napetu situaciju. Odmah uklonite pojačano policijsko prisustvo sa ulica."\nOgranak Američke unija za građanske slobode u Oregonu u petak je tužio Sekretarijat za unutrašnju bezbednost i saveznu Šerifsku službu da bi sprečio federalne agente da potiskuju, hapse, prete hapšenjem ili koriste fizičku silu protiv novinara i posmatrača. ACLU je tužbu protiv federlanih organizacija dodao već postojećoj tužbi u ime legalnih posmatrača i lokalnih novinara, podignutu protiv lokalnih agencija za sprovođenje reda.\nDnevnik Oregonijan objavio je da je frilens novinar Endru Jankovski priveden a zatim pušten iz zatvora u okrugu Maltnoma u petak rano ujutru.


utorak, maj 05 2020\n(Tekst dopunujemo prikladnim posterima povodom Svetskog dana higijene ruku u zdravstvenim ustanovama, 5.maja)\n* Pod posebnim okolonostima borbe sa epidemijom COVID-19, danas se obeležava 5. maj - Svetski dan higijene ruku u zdravstvenim ustanovama u okviru Globalne kampanje higijene ruku SZO „Sačuvajte živote - operite svoje ruke“. Ove godine, posebna pažnja je usmerena na centralnu ulogu koju imaju medicinske sestre i babice u obezbeđivanju kvalitetne zdravstvene zaštite, čiste nege i higijene ruku u zdravstvenim ustanovama\nSvetski dan higijene ruku u zdravstvenim ustanovama se obeležava se na inicijativu Alijanse za bezbednost pacijenata Svetske zdravstvene organizacije (SZO) u 182 zemlјe sveta i oko 22 000 zdravstvenih ustanova. Danas se obležava pod sloganom „Medicinske sestre i babice, čista nega je u vašim rukama“. Prevencija i kontrola infekcija, uklјučujući higijenu ruku, jedan je od najvažnijih elemenata inicijative SZO „zdravlјe za sve“, jer je to praktičan i na dokazima zasnovan pristup sa pozitivnim uticajem na kvalitet nege i bezbednost pacijenata na svim nivoima zdravstvenog sistema.\nRepublika Srbija se, kao članica pomenute Alijanse, i ove godine uklјučila u obeležavanje ovog značajnog datuma i to aktivnostima koji će se kontinuirano sprovoditi tokom čitave godine u okviru Kampanje za higijenu ruku, a akciju je do sada podržala 61 bolnica u Srbiji, što je najviše u regionu.\nRepublika Srbija se i ove godine uklјučila u obeležavanje ovog značajnog datuma i to aktivnostima koji će se kontinuirano sprovoditi tokom 2020. godine u okviru Kampanje za higijenu ruku.\nNosilac Kampanje za higijenu ruku 2020. godine je Ministarstvo zdravlјa Republike Srbije u okviru „Drugog projekta razvoja zdravstva Srbije“. Kampanja se sprovodi u saradnji sa Institutom za javno zdravlјe Srbije „Dr Milan Jovanović Batut“, mrežom instituta i zavoda za javno zdravlјe i Republičkom stručnom komisijom za nadzor nad bolničkim infekcijama.\nIzvor: ZZJZ Sombor - zdravstvena radionica (putem saopštenja za javnost)\nSvetski dan higijene ruku,\nViše iz ove kategorije « Legendarni apatinski bokser otišao u večnost i rastužio mnogobrojne Apatince i ljubitelje plemenite veštine\tAktuelno: UNICEF u Srbiji - #VolonteriNaMreži »


Beta\t 7. marta 2016. 20:30\n“Posle 26 kola, uprkos svim problemima tokom sezone, uspeli smo da dodjemo do druge pozicije i jednostavno moramo da budemo zadovoljni ostvarenim rezultatom”, rekao je Radonjić novinarima u Beogradu.\nCrvena zvezda je večeras u dvorani “Aleksandar Nikolić” pobedila Krku sa 77:67 u utakmici poslednjeg kola ligaškog dela takmičenja, te su na taj način osigurali drugo mesto i prednost domaćeg terena u polufinalu plej-ofa.\n“Svesni smo bili da će ovo biti jako težak meč, s obzirom na formu Krke i važnosti ovog meča za oba tima. Oni su dobro počeli, ali smo mi zaigrali pre svega bolje u odbrani, što nam je kasnije donelo odredjenu prednost… U nekim situacijama smo morali malo bolje da odigramo u napadu”, rekao je Radonjić.\n“Sledi nam period izuzetno bitnih mečeva u kratkom periodu, ali su svi istog nivoa i važnosti. Želimo da budemo dobri u tom periodu, da pobedimo Cedevitu u Jadranskoj ligi, ali i Panatinaikos u Evroligi. Taj meč u petak (protiv Panatinaikosa) će biti izuzetno težak… Oni su u sjajnoj formi, pokazali su da su nvajlije doprinele kvalitetu”, rekao je on i dodao:\n“Želimo da odigramo najbolje što možemo, a u ovakvom sastavu, kada su svi zdravi i spremni možemo mnogo. Da li će to biti dovoljno da se pobedi PAO, videćemo… Ima još pet kola da kraja, tako da sada važi ono što pričam cele sezone, a to je da idemo od utakmice do utakmice i da se za svaku dobro spremimo”, dodao je Radonjić.\n“Borili smo se pošteno… Drago mi je što smo izgubili od Zvezde u jednoj utakmici koja je značila mnogo obema ekipa. Čestitam mom timu na izborenom opstanku u Jadranskoj ligi. Iza nas je turbulentna sezona… Nismo smeli da izgubimo neke mečeve kod kuće, ali to je sada iza nas. Bitno je da smo ostvarili zacrtan cilj, a sada je potrebno da se spremimo za domaće prvenstvo”, rekao je Anzulović.


Vrtiće u opštini Srbobran upisalo više dece nego prošle godine\nObjavljeno subota, 09 septembar 2017 20:01\nU školskој 2017/18 godini u sve vrtiće opštine Srbobran upisalo se ukupno 420 dece, od toga 354 deteta su u poludnevnom, a 66 njih u celodnevnom boravku, tokom leta su završeni svi planirani radovi, a mališanima predstoji javni čas vežbanja koji se održava u okviru Evropske nedelje mobilnosti, kao i obeležavanje ''Dečije nedelje''.\nOvo su neke od tema na koje je za ''Radio Srbobran'' govorila direktorka Predškolske ustanove ''Radost'' Aleksandra Vrsajković.\nKao što je rečeno, u vrtiće je upisano ukupno 420 dece, što je povećanje za 20 u odnosu na prošlu godinu.\n- Na srpskom jeziku imamo 16 grupa, na mađarskom četiri i jednu mešovitu srpsko- mađarsku grupu – otkriva ona.\nKako kaže, probleme sa kojima se suočavaju predškolske ustanove u velikim gradovima kao što je prebukiranost, oni nemaju.\n- Imamo sveobuhvat dece i svako ko je je želeo da se upiše je to i ostvario. Do ove godine smo imali problem u vrtiću ''Pepeljuga'' u Turiji, gde postoji celodnevni boravak, pošto nismo mogli da upišemo svu decu, a poslednjih godina povećao se broj roditelja koji su zaposleni i kojima je neophodno da im deca ostaju duže u vrtiću. To smo rešili tako što smo i u vrtiću ''Bambi'' u Srbobranu otvorili celodnevni boravak, za decu od tri i više godina. Takođe smo i u vrtiću ''Bubamara'' u Nadalju zbog povećanog broja upisane dece otvorili još jednu grupu – navodi Vrsajković.\nPrema njenim rečima, vrlo je bitno da lokalna samouprava prepoznaje značaj predškolskog vaspitanja i obrazovanja i ulaže u njega, kao i da postoji dobra komunikacija i prepoznavanje potreba vrtića.\n- Mi imamo devet objekata koji su velike površine i čije održavanje poprilično košta, najviše grejanje. Vrtići su nam lepo sređeni i opremljeni i ni u čemu ne oskudevamo. U toku ove kalendarske godine, a posebno u toku letnjeg raspusta, završili smo sve planirane radove. U vrtiću ''Pčelica'' u Tuku smo postojeće centralno grejanje zamenili novim, kupili nove radijatore, ishoblovali parket i okrečili zidove. Takođe su okrečeni i drugi vrtići gde je za tim bilo potrebe, kupljeni su novi tepisi, nameštaj, kao i sva dodatna oprema – ističe direktorka Predškolske ustanove ''Radost''.\nInače, upravo se završava javna nabavka za ugradnju toplotne pumpe u vrtiću ''Bubamara'' u Nadalju i očekuje se da radovi uskoro počnu kako bi sve bilo gotovo do početka grejne sezone.\n- Takođe nas sledeće nedelje očekuje potpisivanje ugovora sa Nacionalnim Savetom Mađarske za donaciju od 1.200.000 dinara koja bi se utrošila na zamenu postojeće stolarije novom i zamenom starog grejanja novim centralnim grejanjem – naglašava naša sagovornica i dodaje da se oni trude da učestvuju na raznim konkursima, jer ne mogu samo da očekuju pomoć od lokalne samouprave.\nOno što predstoji u narednom periodu je zamena postojeće, stare, stolarije novom u još tri vrtića, zatim da se stari kotlovi za centralno grejanje zamene novim kondenzacionim, kao i betoniranje staza i prilaza u nekoliko vrtića.\n- Takođe imamo potrebu i za ugradnjom video nadzora u svim našim objektima kako bi sprečili nepoznate osobe da dolaze u kasnim satima u vrtiće i uništavaju imovinu – govori Aleksandra Vrsajković.\nMališanima uskoro sledi javni čas vežbanja u ponedeljak, 18. septembra od 10 časova na Trgu republike u Srbobranu čime će pridružiti obeležavanju Evropske nedelje mobilnosti, a početkom oktobra tradicionalno dolazi Dečija nedelja.\n- Za taj period imamo isplanirano mnogo zanimljivih aktivnosti, među kojima će deci svakako najzanimljivije biti maskenbal, pozorišne predstave, kao i posete vatrogascima i stanici policije – smatra direktorka Predškolske ustanove ''Radost''.\nOna dodaje i da su se za sve ove godine trudili da imaju korektan i kvalitetan odnos sa roditeljima.\n- Da bi ostvarili ciljeve i adekvatno funkcionisali neophodna nam je pomoć roditelja. Poverenje, spremnost na saradnju i međusobno uvažavanje su osnova za kvalitetan rad. Roditelji treba da dobiju poruku da je njihovo mišljenje nama važno i da sve odluke donosimo zajedno. Isto tako, trudimo se da im predstavimo sve mogućnosti koje postoje i budemo otvoreni za ideje koje imaju – zaključuje Vrsajković.


Brnabić opet o BiH: Granice su na stolu, ali izgleda da za Kosovo može, a za RS ne My title\n“Očigledno su granice na stolu i sada imamo da za neke (Kosovo i Albaniju) mogu da budu, a za Republiku Srpsku ne mogu”, rekla je Brnabić.\nOvo je tek nastavak sve češćeg koketiranja s idejom o svojevrsnom ujedinjavanju RS i Srbije. U decembru prošle godine, premijerka Srbije kazala je kako su RS i Srbija sve više “jedno”.\nBrnabić je za Televiziju “Pink” rekla da kao najveću prijetnju vidi “političku odluku” koja se tiče brisanja granice između Kosova i Albanije koja očigledno vodi ka stvaranju “velike Albanije”.\nOna je dodala da je jedini razlog što je danas stabilna situacija u regionu to što se Srbija “ponašala odgovorno”.\n“Što se tiče tog brisanja granica, čini mi se da će oni pokušati da se izvuku na inicijativu koju je upravo predsjednik Srbije Aleksandar Vučić stavio na sto, a to je da imamo jednu carinsku uniju, da imamo povezani Balkan zbog ekonomskog rasta, razvoja, mira, stabilnosti, drugačijeg prosperiteta”, rekla je ona.\nTagged as ana brnabić, dijalogin, dijalogin.tv, dijalogintv, granice, Kosovo, RS.


Vesti online / Vesti / Svet / Klaus: Vreme da se Češka pripremi za izlazak iz EU\nVaclav Klaus smatra da Češkoj bolje bez EU\nOn je to poručio nakon što je Evropska komsija juče odlučila da pokrene prekšajni postupak protiv te zemlje, kao i Mađarske i Poljske, zbog neispunjavanja obaveza u prihvatu izbeglica.\n- Suštinski i potpuno odlučno protestujemo protiv odluke EU da počne upravljanje Češkom Republikom zbog takozvanog nepoštovanja (odluke) da primi migrante na osnovu obaveznih kvota Brisela. Protestujemo protiv pokušaja da nas kazne i primoraju nas na poslušnost - rekao je Klaus.\n* Mađarska na meti sankcija, zbog Soroša\n* Poljska, Mađarska i Češka u problemu: EU pokrenula postupak\nPrema njegovim rečima, EU samo pokazuje kakve su njene namere prema Češkoj, navodi se u Klausovom saopštenju dostavljenom českim medijima.\n- Odbacujemo argument da moramo da budemo tamo, da moramo da budemo prisutni kada se donose odluke, da moramo da budemo u takozvanom tvrdom jezgru Unije. U procesu donošenja odluka u EU, iako danas jesmo prisutni, mi ne odlučujemo - smatra Klaus.\nOn je dodao da se glas Češke u EU ignoriše i poručio da Češkoj nisu potrebne, niti želi subvencije iz evropskih fondova.\n- Sve to implicira jedini moguć i istovremeno jedini neophodan zaključak: vreme je da počnemo da se spremamo za izlazak naše zemlje iz EU. To je jedini način da našu zemlju, koju smo nasledili od naših predaka i imamo obavezu da kao odvojen entitet prenesemo budućim generacijama, sačuvamo i spasimo - rekao je Klaus.\nŠef češke diplomatije Lubomir Zaoralek juče je snažno protestovao protiv odluke Evropske komisije da počne upravljanje Češkom Republikom zbog njenog neslaganja sa kvotama za prijem migranata.\n- Radimo veliki broj različitih stvari, primoravamo ljude da odlaze u zemlje gde ne žele ni da ostanu. Cela ideja koju guramo širom Evrope da preselimo mase ljudi, deluje nam pogrešno - rekao je on novinarima.\nSVET Poljska, Mađarska i Češka u problemu: EU pokrenula postupak


Vesti online / Sport / Fudbal / "Dajte Brazil da se igramo"\nZlatni momci podigli pehar i u Beogradu (Foto: Tanjug)\nPovicima "šampioni, šampioni" pozdravljeni su prvaci sveta, a oni su im odgovorili stihovima dobro poznate pesme "Igraj i pobedi" i "Dajte Brazil da se igramo".\nAvion koji je prevozio omladindsku reprezentaciju dočekan je svečanim pozdravom i vodenim lukom, koji se u vazduhoplovstvu koristi u izuzetnim prilikama, kada se ukazuje najviša počast.\nUmorni posle napornog puta fudbaleri su se odmah po dolasku uputili u Sportski centar FSS u Staroj Pazovi, gde će ih nešto kasnije pozdraviti predsednik Srbije Tomislav Nikolić.\nU Staroj Pazovi biće upriličena i konferencija za novinare, dok je svečani doček zakazan za 20 sati ispred Skupštine grada Beograda.\n* KAPETAN Veljko: Šampioni krenuli kući, vidimo se uskoro!\n* "Orlićima" čestitke sa svih strana\nSP Novi Zeland 2015.\nDRUŠTVO Samo u štampanom izdanju: "Vesti" u domu heroja Srbije Nemanje Maksimovića


Serbian Adventures - Romantični sever - Dvorac Fantast, Palić, Subotica i Kelebija\nPolazak iz Beograda u 07:00h, a polazak iz Novog Sada u 08:30h ispred parkinga kod Hotela Sajam. Vožnja ka Bečeju, gde ćemo prvo posetiti dvorac Fantast, kojeg je sagradio Bogdan Dunđerski, pripadnik najbogatije porodice u Vojvodini s kraja XIX veka i početka XX veka. Poseta dvorskom kompleksu koji se prostire na oko 65 ha i obuhvata, pored dvorca, i ergelu, kapelu gde je sahranjen Bogdan Dunđerski, mali kaštel, park sa jezerom. Nastavak vožnje ka krajnjem severu zemlje, gde ćemo napraviti pauzu u čuvenoj vinariji Zvonko Bogdan, u kojoj ćemo imati prilike da probamo vina vrhunskog kvaliteta koja nose pečat ovog podneblja. Usidrena u moru svojih vinograda na istočnoj obali jezera Palić, na samom severu Srbije, vinarija je izgrađena u stilu secesije, karakteristične za tradicionalnu arhitekturu Palića i obližnjeg grada Subotice. Za osobe koje ne žele da imaju degustaciju vinu, prevoz i poseta zoološkom vrtu Zobnatica. Nakon degustacije, sledi pauza za ručak na divnom vojvođanskom Jelen salašu, gde možete uživati u specijalitetima domaće kuhinje. U neposrednoj blizini salaša, nalazi se Palićko jezero, poznato turističko izletište. Šetnja jezerom gde ćete čuti zanimljive o njegovom nastanku i zanimljivostimi. Odlazak do Subotice, grada jedinstvene arhitekture i kulture. Po samom dolasku, šetnja kroz gradsko jezgro grada i obilazak Gradske kuće, Sinagoge i Rajhl galerije moderne umestnosti. Potom sledi odlazak na čuvenu ergelu konja lipicanera, Kelebiju, gde ćete imati priliku da posetite muzej ili da uživate u vožnji fijakerom ili da jašete konje. Povratak za Novi Sad (i Beograd) u kasnim večernjim časovima.\nBeograd/Belgrade Bulevar Milutina Milankovića 86a 07h 1000 RSD\nOvaj program se realizuje za minimum 25 a maksimum 30 osoba. Za sve opcione varijante potrebno je minimum 10 prijavljenih\nSledeći polazak: Ned 19.05.2019\nPutovanje do istoka Srbije sa obilaskom manastira Manasija. Posle divnih stvari sačinjenih ljudskom rukom, obilazimo i dva čuda prirode - ...\nRezervacija ture: Romantični sever - Dvorac Fantast, Palić, Subotica i Kelebija


Kapo: Sajam malih porodičnih firmi u Sarajevu okupit će 40 izlagača – Biznis.ba\nKapo: Sajam malih porodičnih firmi u Sarajevu okupit će 40 izlagača\nobjavljeno 17. okt 2018. u 08:28\nNa Sajmu malih porodičnih firmi u organizaciji Udruženja “Kupujmo i koristimo domaće – kvalitetno proizvedeno u BiH” narednih dana predstavit će se četrdeset bh. firmi iz različitih industrijskih oblasti.\nFirme su iz prehrambene, tekstilne i građevinske industrije, a bit će zastupljeni organska proizvodnja, proizvodnja nakita, meda, rukotvorine, kozmetika…\nCilj ovog sajma koji će biti održan od danas do 20. oktobra na Trgu oslobođenja – Alija Izetbegović u Sarajevu, jeste afirmacija domaće privrede i promocija domaćih proizvoda.\nUdruženje, prema riječima predsjednika Admira Kape, nastoji ovim projektom utjecati na svijest građana da kupuju domaće, a to je ujedno dobar način za promociju bh. firmi. Svi proizvodi se na sajmu mogu pronaći i po promotivnim cijenama što je praksa već više od deset godina.\n– Kada je riječ o osnivanju malih porodičnih firmi utisak je da to ne ide onim tempom kako bi mi željeli. Nažalost, ambijent u državi nije povoljan za razvoj samostalnih biznisa i uopšte biznisa, pa se ljudi teško usuđuju slobodnije krenuti u takve vidove djelatnosti – kazao je Kapo za Fenu govoreći o trenutnoj situaciji kada je riječ o ponudi i potražnji domaćih proizvoda.\nŠto se tiče promjene svijesti potrošača kada su domaći proizvodi u pitanju, Kapo smatra da tu ima pomaka.\n– Raste to i razvija se, ali da bi postigli prave rezultate nekoliko segmenta paralelno treba dobro da funkcioniše. Među ostalim, u ponudi treba biti dovoljan broj domaćih proizvoda ne samo u jednom, nego u svim tržnim centrima. Sa druge strane, ono što možemo garantovati jeste da građani za onu cijenu koja je istaknuta za naše proizvode, mogu dobiti odgovarajući kvalitet – kazao je Kapo.\nČinjenica je, kako je dodao, da su proizvodi sa organskim sastojcima koji su na prirodnoj bazi, bez aditiva i konzervansa, često skuplji zato što su kvaliteteniji i zdraviji.\n– Nažalost zbog ekonomske situacije u BiH još se gleda ono što je najjeftinije, ne uzimajući u obzir porjeklo niti kvalitet tog proizvoda. Međutim, ohrabruje da u zadnjih tri do četiri godine tu imamo pomaka, kao i da je veća ponuda domaćih proizvoda po tržnim centrima – dodao je Kapo.\nSajmovi i slične manifestacije idealna su prilika da se građani upoznaju sa domaćim firmama i kvalitetom njihovih proizvoda. Pored promocije, naveo je Kapo, širi se i mreža kupaca što otvara i priliku za proširenje djelatnosti kojima se male firme bave.


Ivanović: "Ispražnjeni smo ali ne gubimo nadu" - Sportske.net\nIvanović: "Ispražnjeni smo ali ne gubimo nadu"\nDefanzivac Čelsija i kapiten reprezentacije Srbije priključio se pripremama nacionalnog tima za duel sa Belgijom i poručio da nada za plasman na SP ne sme da se gubi sve dok postoje šanse da se dođe do tog cilja.\nKapiten fudbalske reprezentacije Srbije Branislav Ivanović rekao je danas da njegova ekipa ne sme da gubi nadu u kvalifikacijama za Svetsko prvenstvo i da mora maksimalno da se pripremi za utakmicu protiv Belgije.\n"Ne smemo da gubimo nadu, moramo da se pripremimo za duel u Briselu, iako su igrači ispražnjeni zbog napornih sezona u svojim klubovima. Svako od nas želi pobedu protiv Belgije", rekao je Ivanović novinarima u Staroj Pazovi.\n"Belgija je po imenima najjača u našoj grupi, ali mi smo u Beogradu dominirali i imali mnogo propuštenih prilika protiv njih. Nisu nas nadigrali, a prvo poluvreme te utakmice mora i može da nam bude putokaz kuda treba da ide ova generacija. Da smo to dobili, sada bi slika bila totalno drugačija", kazao je Ivanović.\nBelgija i Srbija sastaće se 7. juna na stadionu "Kralj Boduen" u Briselu u okviru sedmog kola kvalifikacija za SP u Brazilu.


Uticaj big data-e na organizacioni dizajn – Data Science Srbija\nU početku akcenat big data-e je bio na tehnologijama, tehnikama i alatima kao neophodnim preduslovima za mogućnost rada sa big data. Vremenom, interesovanje se širi i na druge aspekte koje big data ima na funkcionisanje bilo koje organizacije, tako da pored tehnološke, big data dobija i organizacionu dimenziju. Ključni momenat koji je označio početak izučavanja big data-e sa organizacionog aspekta bio je 2013. godine kada je održan Svetski samit posvećen Big Data-i i organizacionom dizajnu sa ciljem da ukaže na uticaj big data na biznise, vladu i edukaciju, regulativu, donošenje odluka. Izveštaj sa samita je ukazao da je jedan od ključnih aspekata big data-e njegov uticaj na organizacioni dizajn.\nBig data predstavlja evoluciju tehnologija, tehnika i alata za upravljanje bazama podataka i suštinsku promenu načina na koji se podaci analiziraju. Kao što ste mogli da čitate u tekstu Šta je to big data? Big data karakterišu 3 V (Volume, Velocity, Variety) ali to možemo da proširimo i da dodamo još dimenzija u zavisnosti od tumačenja, tako da bih sad dodala još jednu dimenziju, a to je Veracity. Suština četiri ključne osobine koje podaci moraju imati da bi bili okarakterisani kao big data je prikazana sledećom tabelom.\nTabela 1: Ključne osobine big data\nIzvor: Izmenjeno i prilagođeno prema Corrigan D. (2012) Big Data: Achieving Competitive Advantage through Analytics, IBM Corporation.\nOrganizacioni dizajn predstavlja proces konfigurisanja organizacione strukture, procesa, sistema nagrađivanja i zaposlenih kao ključnih elemenata svake organizacije kako bi se kreirala efektivna organizacija koja je sposobna da implementira formulisanu strategiju. Danas, pod pritiscima dinamičnog i konkurentskog okruženja, organizacije moraju biti dizajnirane tako da svojom efikasnošću ostvaruju superiorne rezultate a da istovremeno budu dovoljno fleksibilne i prilagodljive. U srži big data je transformisanje organizacije u prediktivnu, podacima vođenu organizaciju koja je željna podataka u realnom vremenu pomoću kojih će donositi odluke sa ciljem da poboljša svoje poslovne rezultate. Big data se ne odnosi na primenu tehnologije da bi bili isti kao ostali, već je big data kreiranje jedinstvenog pristupa kupcima, proizvodima, poslovnim procesima kako bi organizacija stekla i zadržala konkurentsku prednost.\nModel organizacionog dizajna se može definisati kao okvir koji sadrži skup svih komponenti koje se smatraju ključnim za funkcionisanje svake organizacije i prikaz njihovih uzročno-posledičnih veza.\nU praksi najčešće nije jednostavno predstaviti sve one komponentne organizacije koje su izložene uticaju big data. Teoretičari i praktičari u svetu najčešće primenjuju “Model zvezde” Džeja Galbrajta jer on eksplicitno ukazuje na ključne komponentne organizacije čiji dizajni moraju biti usklađeni, kako međusobno tako i sa okruženjem. U osnovi “Modela zvezde” se nalazi 5 ključnih komponenti koje se jasno prepoznaju u svakoj organizaciji: strategija, struktura, procesi, sistem nagrađivanja, ljudski resursi. Na sve ove komponente lideri mogu uticati i oblikovati ih svojim aktivnostima, a one posledično deluju na ponašanje zaposlenih. Kultura kao značajna komponentna organizacije nije obuhvaćena ovim modelom jer lideri nemaju direktan uticaj na nju, već je indirektno oblikuju kroz pet navedenih ključnih komponenti Modela zvezde.\nInteresantan video snimak koji prikazuje proces dizajniranja organizacije primenom Modela zvezde možete pogledati OVDE.\nCilj ovog dela bloga jeste da kroz komponente “Modela zvezde” bude prikazan uticaj big data na organizaciju. Ono što je definitivno jeste da će svaka organizacija u budućnosti, bez obzira na svoju delatnost i veličinu biti pod uticajem big data-e.\nSlika 1: Model zvezde sa ključnim komponentama organizacije\nIzvor: Kates, A., Galbraith, J. 2007. Designing your organization using the star model to\nsolve 5 critical design challenges, San Francisco: Jossey-Bass, strana 10.\nUskoro vas očekuje prikaz uticaja big data na svaku od komponenti predstavljenih Modelom zvezde. Do tada nas strpljivo pratite…


Farma: U nedelju stiže kraljica rijalitija na imanje!\nOctober 24, 2015 Beba Rijaliti One comment\nOna će za mnoge ukućane biti neprijatno iznenađenje, a kako producenti “Pinka” očekuju najmanje će joj se obradovati Milić Vukašinović i Maja Nikolić.\nU nedelju se na imanje u Lisoviću useljava nova-stara stanarka, kontroverzna folk pevačica Vesna Vukelić Vendi. Ova “kraljica rijalitija” na imanje u Lisoviću će ući u specijalnoj emisiji koja se održava u 21 čas uživo.\nOna će za mnoge ukućane biti neprijatno iznenađenje, a kako producenti “Pinka” očekuju najmanje će joj se obradovati Milić Vukašinović i Maja Nikolić sa kojima je već imala okršaje u prošlosti. Ali se očekuje da će varnice sevati i sa drugim učesnicima ovog najgledanijeg rijalitija.\nVendi ulazi u ravnopravnu borbu za 50.000 evra, a budući da je na Farmi 3 ostala do samog finala, očekuje se da se to ponovi i ovog puta.\nČitaj još Parovi: Ponovo reagovalo obezbeđenje zbog učesnika (VIDEO)\n« Parovi: Ukućanka pokazala gaćice pred kamerama (VIDEO)\nFarma: Tamara sprema iznenađenje za Acu (VIDEO) »


U Vladi tvrde da nema roka za hapšenje\nVladeta Janković, savetnik srpskog premijera Vojislava Koštunice rekao je za naš program da je Vlada Srbije konstantno angažovana na pitanju okončanja saradnje sa Haškim tribunalom što podrazumeva izručenje haških optuženika, ali da međunarodna zajednica i sud u Hagu nisu postavili konkretan rok za optuženog generala Ratka Mladića:\n"Meni nije poznato da postoji bilo kakav rok. Ja ne znam koliko puta treba ponavljati da je Vlada angažovala apsolutno sve svoje resurse da taj problem reši. Problem više nije politički. Na kraju sve koji toliko uporno ponavljaju ovo pitanje moram podsetiti na potrebu da primene zdrav razum. Ako je neko 18 ljudi ubedio da odu i da se suoče sa svojom odgovoronošću, zašto bi stao na poslednja tri ili četiri slučaja."\nMeđutim u opozicionoj Demokratskoj stranci smatraju da rok postoji i da je on direktno vezan za nastavak pregovora Srbije i Crne Gore o pridruživanju Evropskoj uniji. Dušan Petrović, funkcioner Demokratske stranke:\n"Dobili smo prilikom poslednje runde pregovora sa Evropskom unijom potpuno jasan signal da ovi pregovori neće da budu nastavljeni u februaru 2006. godine, ukoliko država sve svoje obaveze prema Haškom tribunalu ne bude ispunila. Neophodno je da država ove svoje obaveze ispuni da bi građani Srbije u 2006. imali potpuno otvorenu evropsku perspektivu."\nFunkcioneri Srpske radikalne stranke, čiji lider Vojislav Šešelj je u pritvoru Haškog tribunala, poručili su haškim optuženicima Ratku Mladiću i Radovanu Karadžiću da živi ne smeju da se predaju Tribunalu. "Poručujem im da u Hagu ne smeju da budu, a ako im stignu na vrata oni treba da se ubiju", rekao je Tomislav Nikolić, zamenik predsednika Srpske radikalne stranke na poslednjoj ovogodišnjoj konferenciji za novinare. Nikolić je rekao da bi potpuno bio srozan njihov ugled i ugled Srbije ukoliko Mladić i Karadžić budu pregovarali o dobrovoljnoj predaji.\nKako saznajemo u Ministarstvu odbrane, u toku su provere nekih medija da su dva oficira Vojske Srbije i Crne Gore imali ovlašćenje da podižu penziju Ratka Mladića. Prema ovim izvorima, rezulati istrage pokazuju da ovlašćenja nisu korišćena i da oficiri ipak nisu podizali Mladićevu penziju, kao i da je to do sada činio jedino njegov sin. Ministarstvo odbrane nedavno je konstatovalo da je Tribunalu dostavljen kompletan personalni dosije Ratka Mladića, ali Tribunal traži još neke podatke o njemu koji nedostaju. Zoran Puhač, portparol Ministarstva odbrane, za naš program je rekao šta Ministarstvo odbrane preduzima po tom pitanju:\n"Dogovoreno je da se preduzmu hitne mere radi utvrđivanja da li Ministarstvo odbrane SCG poseduje još neke dokumente koji se odnose na Ratka Mladića, a koji nisu sastavni deo personalnog dosijea, kako bi i ti dokumenti bili dostavljeni Međunarodnom krivičnom tribunalu."\nNacionalni savet za saradnju sa Tribunalom predložio je da se Tužilaštvu u Hagu dostavi 78 traženih dokumenata u vezi sa događajima na Kosovu. Ti dokumenti su prilikom poslednje posete Karle del Ponte, glavnog tužioca Tribunala Beogradu, označeni kao urgentni zahtevi Tužilaštva, pa ih je protekle sedmice Ministarstvo odbrane dostavilo Nacionalnom savetu.


Erazmus+ prekretnica u životu 5 miliona evropskih studenata i studentkinja : Inkluzija\nErazmus+ prekretnica u životu 5 miliona evropskih studenata i studentkinja\nNovi dokazi pokazuju da Erazmus+ studente čini uspešnijim u ličnom i profesionalnom životu i pomaže univerzitetima da postanu inovativniji, rezultati su dva nezavisna istraživanja koja je objavila Evropska komisija.\nVelike studije, zasnovane na informacijama prikupljenim od skoro 77.000 studenata/kinja i predavača/ica, kao i preko 500 organizacija, mere i analiziraju uticaj programa Erazmus+ na njegove glavne korisnike i korisnice. Rezultati pokazuju kako program EU pomaže pripremiti mlade Evropljane/ke za novu digitalnu eru i pomoći im da napreduju u budućim karijerama. Erazmus+ takođe povećava inovacioni kapacitet univerziteta, njihov međunarodni angažman i sposobnost da odgovore na potrebe tržišta rada.\n„Impresivno je videti kako Erazmus+ omogućava mladim ljudima da napreduju na modernom tržištu rada i u raznolikom društvu. Srećan sam što vidim da se Erazmus+ studenti osećaju spremnijim da prihvate nove izazove, da imaju bolje izglede za karijeru i da su svesniji prednosti koje EU donosi u njihov svakodnevni život. Istovremeno, univerziteti koji učestvuju u Erazmus+ ne samo da su više internacionalni, već su i bolje pozicionirani da odgovore na potrebe tržišta rada“, kaže evropski komesar za obrazovanje, kulturu, mlade i sport Tibor Navračič.\nErazmus+ pomaže studentima/kinjama da pronađu željenu karijeru i brže dobiju posao;\nErazmus+ podstiče evropski osećaj pripadnosti;\nErazmus+ podržava digitalnu transformaciju i socijalno uključivanje.\nDrugi nalazi pokazuju da su bivši Erazmus + studenti i studentkinje zadovoljniji svojim poslom u odnosu na one koji nisu otišli u inostranstvo. Oni takođe imaju karijere koje su više vezane za poslove van državnih granica i gotovo su im dvostruko veće šanse za rad u inostranstvu. Erazmus+ takođe podržava preduzetništvo. Svaki četvrti projekat saradnje je doprineo preduzetničkom obrazovanju i ojačao preduzetništvo. Trećina projekata pomogla je da se stvore start-up biznisi.\nIzmeđu 2014. i 2018. godine, više od 2 miliona studenata/kinja i zaposlenih u visokoškolskim ustanovama provelo je neki period učenja, obuke ili nastave u inostranstvu, kao deo programa Erazmus+. Tokom istog perioda, skoro hiljadu Erazmus+ strateških partnerstava među visokoškolskim ustanovama i 93 saveza znanja između univerziteta i preduzeća dobilo je sredstva EU, a više od 40% njih je obučavalo studente/kinje i nastavno osoblje za veštine koje se odnose na životnu sredinu i klimatske promene, energiju i resurse, digitalne veštine i preduzetništvo.


Ispaljeno više od 100 raketa na objekte u Siriji - Televizija K3\nIspaljeno više od 100 raketa na objekte u Siriji\nPo objektima vojne i civilne infrastrukture u Siriji ispaljeno je više od 100 krstarećih i raketa „vazduh-zemlja“, saopštilo je Ministarstvo odbrane Rusije.\nKao reakcija na navodni hemijski napad u Dumi Sjedinjene Države, Britanija i Francuska su napale ciljeve u Siriji rano ujutro u subotu 14. aprila. Pogođene su tri lokacije koje imaju navodno veze sa proizvodnjom hemijskog oružja, saopštio je Pentagon.\nKako se navodi, rakete su ispaljivane iz američkih brodova koji su pozicionirani u Crvenom moru, zatim su vazdušne napade nanosili i taktička avijacija koja je locirana na Sredozemnom moru, a bombe su bacali i bombarderi B-1B koji su poletjeli iz regiona Tanfa, gde je locirana američka baza u Siriji.\nRuski vojni resor ističe i da je sirijski PVO bio u pripravnosti tako da je veliki broj raketa oboren. Sirijska vojska je koristila PVO sisteme S-125, S-200, „Buk“ i „Kvadrat“ koji su proizvedeni pre više od 30 godina u Sovjetskom Savezu.\nSa druge strane, iz francuskog Ministarstva odbrane saopštili su da su svi avioni te zemlje poletjeli sa teritorije Francuske\n„Napad na Siriju nije bio usmjeren na saveznike Damaska“, rekao je ministar inostranih poslova Francuske Žan-Iv Le Drijan i dodao da je glavni cilj napada bio centar za istraživanje hemijskog naoružanja u Siriji.


Poštujem Dejton, neću se povinovati pravilima stranih sila\nTanjug 13. aprila 2022. 08:26\nBANJALUKA – Srpski član Predsedništva BiH Milorad Dodik, istakao je da nastoji da ostane dosledan politici koju vodi – poštovanju Dejtonskog sporazuma, a ne da se povinuje očekivanjima stranih sila, uglavnom zapadnih.\n„Više volim podršku naroda, nego zapadnih birokrata koji nam nameću svoja pravila. Prihvaćen sam kao jedan od retkih političara koji su podržavali Dejtonski sporazum i na tome sam gradio svoju karijeru“, rekao je Dodik u intervjuu za francuski „Mond diplomatik“, prenosi RTRS.\nSrpski član Predsedništva je istakao da uvek brani slovo Dejtonskog sporazuma, a ne njegov „duh“ koji nameću visoki predstavnici, koje, kako je naveo, bezuslovno podržavaju vlade Pariza, Londona i Vašingtona.\nDodik je podsetio da BiH čine dva entiteta i tri konstitutivna naroda, ocenivši da visoki predstavnici čine sve da se to ukine i izgradi BiH bez entiteta.\n„Kada se usprotivite ovoj centralizovanoj volji, vi ste predstavljani kao remetilački faktor“, rekao je Dodik.\nPrema njegovoj oceni, problem demokratiji u BiH dolazi sa Zapada, koji, kako je ocenio, traži odanost, a ne političke partnere.\n„Ako ste u skladu sa njihovim očekivanjima, onda ste u redu. Poslušna elita u BiH, koja zavisi i živi po naredbama koje dolaze sa strane, ne želi da preuzme svoje obaveze i zato BiH ne funkcioniše“, smatra Dodik.\nPrema njegovom mišljenju, BiH je nepovratno podeljeno društvo i nikakva hemija to ne može da promeni.\n„Mi u Republici Srpskoj smo BiH uvijek prihvatali kao obavezu, ali smo je prihvatali. S druge strane, ne možemo prihvatiti BiH koja funkcioniše suprotno Ustavu“, poručio je Dodik.\nNa pitanje kako vidi Republiku Srpsku u budućnosti, Dodik je rekao da bi ona mogla ostati u BiH onako kako je zamišljeno u Dejtonu, po Ustavu, ali ne u BiH kakvu je zamislio Zapad, ističući da ni Srbi ni Hrvati neće pristati da žive u takvoj BiH.\nOn je naveo da se geopolitički kontekst menja u korist Republike Srpske na srednji i duži rok.\nOcenio je da SAD, nakon što su izgubile pozicije u Avganistanu i drugde, pokušavaju da se drže, kako je naveo, „svojih starih navika i pokušavaju da nama nameću svoju pravila koja idu u njihovu korist“.\n„Predstavljeni smo kao bliski ruskim i kineskim interesima u regionu, a kada Emanuel Makron potpisuje ugovore sa kineskim predsednikom Si Đinpingom tada ne govore o kineskom uticaju, ali kada ovde napravimo malu rutu od stotinu miliona evra, to se smatra kineskim uticajem…“, istakao je Dodik.\nGovoreći o saradnji sa Vladimirom Putinom, Viktorom Orbanom i Redžepom Erdoganom, Dodik je rekao da svima govori isto – vratimo se Ustavu BiH, primenimo Ustav i sve će biti u redu.\n„Dobro znam da će Erdogan u krajnjoj instanci uvek biti na strani muslimana. Ali razgovarao sam s njim jer u njemu vidim čoveka koji ima želju da pomogne očuvanju mira u BiH. Putin mi nikada nije rekao da se otcepim, rekao mi je da poštujem međunarodno pravo i Dejtonski sporazum. Mađarska je veoma zainteresovana za Balkan“, rekao je Dodik.\nOn je naglasio da neće odustati od svojih uverenja i da neće napustiti svoju politiku – BiH u skladu sa Ustavom i u tom kontekstu jačanje nadležnosti Republike Srpske.


O OPTIMUSU - Centru za dobro upravljanje\nOPTIMUS – Centar za dobro upravljanje je organizacija osnovana sa ciljem da doprinese poboljšanju investicione klime i poslovnog okruženja u Srbiji i Zapadnom Balkanu. Verujemo u unapređenje poslovanja primenom jednostavnih rešenja. Da bismo ostvarili ovu viziju, svojim znanjem i stručnošću stalno stvaramo nove vrednosti.\nStručnjaci OPTIMUS-a imaju značajno iskustvo, sveobuhvatno znanje i dostignuća u oblasti regulatorne reforme, pružanja usluga u javnom sektoru i u ostalim segmentima unapređenja javne uprave na republičkom i lokalnom nivou.\nBudući da su naši glavni ciljevi povećanje investicija i unapređenje efikasnosti javne administracije, naša glavna sfera interesovanja je analiza propisa u cilju neophodnih promena pravnog okvira radi stvaranja boljeg poslovnog okruženja. Posebna pažnja se poklanja podršci poslovnim organizacijama i sektoru malih i srednjih preduzeća.\nČvrsto verujemo da su kvalitetni propisi neophodan okvir za “zdravo” poslovanje. Ipak, pokazalo se da je postojanje previše propisa opasno i da dovodi u rizik investicione planove i inicijative. Stoga je naš cilj smanjenje administrativnih opterećenja i stvaranje i primena boljih regulatornih mehanizama.\nZa više informacija o OPTIMUS-u i eventualnoj saradnji, slobodno nas kontaktirajte.\nIstražujemo… kako funkcioniše inspekcijski nadzor u Srbiji\nNova adresa OPTIMUS-a\nŠta kažu rezultati anketiranja predsednika skupština i saveta stanara u Gradskoj opštini Vračar\nZakon o izgradnji - brže investicije sa manje birokratije\nGradonacelnicima predstavljen novi Zakon o planiranju i izgradnji\nUsvojen zakon- gradjevinske dozvole za 28 dana\nNišta od boljeg poslovnog ambijenta\nUnapređenje regionalne saradnje u oblasti unapređenja poslovne klime\nŠvajcarska potvrdila podrsku evropskim integracijama Srbije\nUnapredjenje poslovnog okruzenja na lokalnom nivou kroz regulatornu reformu\nPravno informacionim sistemom do besplatnih i brzih podataka iz pravne regulative Srbije\nPapirologija sputava poslovanje\nOPTIMUS – Centar za dobro upravljanje\nNebojšina 16, 11000 Beograd\nTelefon: +381 11 3085295


Zatamnjivanje Stakala Jaguar XE (760) 2.0 D 163ks\nZatamnjivanje Stakala Jaguar XE (760) 2.0 D 163ks dizel sa originalnim delovima za prvu ugradnju, obučenim i iskusnim majstorima u pouzdanom i kvalitetnom Ovlašćenom Servisu garantuju kvalitet i maksimalnu bezbednost i zadovoljstvo u vožnji. Ovlašćeni Servis je prava lokacija za Vas, ako želite kvalitetan i pouzdan servis, zatamnjivanje stakala za Jaguar XE (760) 2.0 D godina proizvodnje 2015- sa 163ks i pogonom na dizel.\nZatamnjivanje Stakala Jaguar XE (760) 2.0 D 163ks Cena\nZatamnjivanje Stakala Jaguar XE (760) 2.0 D 163ks dizel sa originalnim delovima po povoljnoj ceni za prvu ugradnju, obučenim i iskusnim majstorima u pouzdanom i kvalitetnom Ovlašćenom Servisu garantuju kvalitet i maksimalnu bezbednost i zadovoljstvo u vožnji. Ovlašćeni Servis je prava lokacija za Vas, ako želite kvalitetan i pouzdan servis, zatamnjivanje stakala po povoljnoj ceni za Jaguar XE (760) 2.0 D godina proizvodnje 2015- sa 163ks i pogonom na dizel.\nZatamnjivanje Stakala Jaguar XE (760) 2.0 D 163ks Delovi


Radojicic: Kontrole prosle dobro, ugostitelji postuju odluku\nTanjug 9. septembra 2021. 09:01\nBEOGRAD – Kontrola ugostiteljskih objekata u Beogradu nakon što je u utorak stupila na snagu mera ograničenja emitovanja muzike u baštama, protekla je dobro, izjavio je jutros gradonačelnik Zoran Radojičić.\nOn je za K1 televiziju rekao da je u prethodne dve noći bilo po 200 kontrola, u 12 zona iz kojih je stizalo najviše žalbi građana.\n„Nemam nikakvu dilemu da li je ova odluka dobra i verujem da će se vremenom ljudi navići na ovu situaciju“, rekao je Radojičić o trajnoj meri koju je Grad usvojio na nedavnoj sednici gradskog parlamenta.\nGradonačelnik je rekao i da je povećan broj komunalnih milicionera kojih je trenutno 394 u Beogradu i naveo da ih je nedavno primljeno 87, dok ih je 45 na obuci.\n„U planu je da ih primimo još 150, jer je cilj da se poveća njihov broj“, istakao je Radojičić.\nGradski seketar za poslove komunalne milicije Ivan Divac naveo je za K1 da tokom prethodne dve noći nije imalo potrebe za intervencijama, te da nije bilo kažnjavanja.\nOn je najavio pojačane kontrole ugostiteljskih objekata u narednom periodu, ističući da nije suština u kažnjavanju, već u saradnji kako bi svi, kaže, živeli lepše.\nUgostiteljski objekti u Beogradu od utorka mogu da emituju muziku u baštama radnim danom do 22 sata, a petkom i subotom do 23 časa.\nOdluka se ne odnosi na tri zone – Skadarliju, gde je dozvoljena samo akustična muzika, kao i na Adu Ciganliju i priobalje.


Žene u Japanu: Radnicama dali bedževe za menstruaciju - sada se premišljaju : Južne vesti\n12:58, 29. 11. 2019.\nBedževi koji pokazuju da radnice imaju menstruaciju\nBedževi - na kojima je bio crtani lik poznat kao Mis Ciklus - predstavljeni su radnicama u oktobru.\n„Nikada nije bila namera da one dele informacije o menstruaciji sa kupcima", rekla je portparolka robne kuće BBC-u.\nBedž je trebalo da najavi otvaranje novog dela prodavnice koji je posvećen „ženskom blagostanju", a otvoren je 22. novembra. Ipak, na bedžu je maskota „Seiri-han" (seiri znači menstruacija na japanskom).\nIdeja rukovodstva je bila da se „poboljša radno okruženje", rekla je za BBC portparolka kompanije Daimaru Joko Higući.\nIzvršni direktor u Daimaru-a koji je želeo da ostane anoniman rekao je lokalnim medijima da je bilo „mnogo pritužbi" javnosti, pri čemu se „neke od njih odnose na uznemiravanje".\n„Ali drugi komentari su bili pozitivni", dodala je. „Ako vidite da koleginica ima menstruaciju, mogli biste da joj ponudite da ne nosi teške stvari ili da joj predložite da pravi duže pauze, a ta podrška bila bi obostrana."\n'Razgovor se menja'\nPre nekoliko dana, na jednom od najgledanijih jutarnjih programa Asaići, koji se emituje na javnoj televiziji NHK, novinari su više od sat vremena razgovarali - i sa ženskim i sa muškim komentatorima - o tome kako iskreno govoriti o menstruaciji sa porodicom i prijateljima.\n„Kako možete da razmišljate o seksu u ovakvom trenutku?", ovo je bio komentar jedne osobe u skloništu koji je žena prijavila.


Pritisci i pretnje na Inicijativu Ne davimo Beograd se intenziviraju svakim danom. Samo u poslednjih 24 časa, prepoznatljivim rukopisom je išarana izložba Koraksovih karikatura koju smo postavili pre nekoliko dana, naš kandidat za odbornika je u kasnim večernjim satima primio preteći anonimni poziv i naši ljudi su napadnuti od strane maskiranih provokatora.\nAgresivni i krupni čovek sa maskom Putina preko lica nasrnuo je na nas dok smo stajali ispred deponije u Vinči i ukazivali na štetne posledice dogovorene izgradnje spalionice otpada. Ovaj bizarni incident je samo poslednji u nizu napada, pretnji i podmetanja koje svakodnevno preživljavamo.\nNas ova orkestrirana kampanja neće odvratiti od namere da Beograd vratimo njegovim građanima, kao što nas iste te sile i taktike nisu pokolebale u mesecima kada smo protestvovali protiv gradske vlasti. Svaki njihov napad nas čini solidarnijim i istrajnijim. Za naš grad!


Tanjug 18. januara 2021. 14:32\nMOSTAR, 18. januara (Tajug) – Predsednik HDZ BiH Dragan Čović ponovo je pisao međunarodnim i evropskim zvaničnicima i diplomatskim predstavnicima u BiH zahtevajući da poništavanje ili ponavljanje izbora na biračkim mestima na kojima postoji sumnja i podnete su prijave zbog krađe glasova.\nČović je u otvorenom pismu iskazao zabrinutost u vezi sa rezultatima lokalnih izbora, koji su u Gradu Mostaru održani nakon 12 godina.\nUkazujući na činjenicu da ni nakon mesec dana rezultati lokalnih izbora nisu poznati, Čović ukazuje da se podacima i dalje manipuliše i na različite načine špekuliše, što, kako navodi, smatra nedopustivim.\nLanac nepravilnosti na koje sam upozoravao u prethodnoj prepisci, a kojih ste i sami svesni, doveo je u veliku neizvesnost i sudbinu cjelokupnog izbornog procesa. Zbog toga sam i upozoravao međunarodne partnere na nužnost strogog nadzora izbornog procesa, sve kako bi se integritet lokalnih izbora zaštitio i vratio demokratski sjaj koji pripada ovom gradu“, navodi Čović u pismu, koje je preneo mostarski portal Dnevnik.\nOn je zatražio ostavke nadležnih u CiK i Izbornoj komisiji Grada Mostara, a u sve su, kaže, uključena nadležna tužilaštva uz obilje dokaze.\n„Da se razumemo, radi se o delima teške krađe, otuđenja demokratskih prava naših građana“, kaže Čović, koji smatra da su izbori u Mostaru „promašaj“.


Stevan Filipović: Moj film nije reprezentativan za srpsku kulturu, a film sina Lazara Ristovskog jeste - Kultura - Dnevni list Danas\nPočetna » Kultura » Stevan Filipović: Moj film nije reprezentativan za srpsku kulturu, a film sina Lazara Ristovskog jeste\nPovodom rezultata konkursa FCS u kategoriji za dugometražna igrana ostvarenja\nRadmila Radosavljević08.12.2021. 13:00\nDramatičan skandal koji je u našoj kulturnoj javnosti izazvala odluka Upravnog odbora Filmskog centra Srbije da poništi izbor komisije na prvom konkursu za eminentne reditelje i da se ne podrže novi filmovi Želimira Žilnika, Gorana Markovića i Srđana Dragojevića, bacio je u senku rezultate takođe važnog konkursa, kategorija za dugometražne igrane filmove, koji bi u nekim odlukama takođe mogli biti sporni.\nOni su objavljeni istog dana, 30. novembra, ali su komentari o tome ko će dobiti novac po poslednjem konkursu za dugometražni igrani film u ovoj godini izostali, jer je javnost saznala za poniženje kojim je UO FCS ispratio reditelje koji su obeležili ovdašnju kinematografiju.\nI mada se već godinama konkursi za sufinansiranje filmova uglavnom završavaju i velikim javnim i kuolarskim polemikama i skandalima, svedoci smo da novi Zakon o kinematografiji koji ova vlast najavljuje više od decenije još nije donet (odličan zakon, po evropskim standardima koji je donela prethodna vlast je poništen), pa film ovde i dalje ostaje „lov u mutnom“.\nNa konkursima uglavnom nije dovoljan budžet, jer je film sam po sebi najskuplja umetnost, a izdvajanja za kulturu su kod nas vrlo skromna, ali tih para po pravilu uvek ima za one koji su javni ljubimci trenutne vlasti ili su „umreženi“ kao lobi, dok je za ostale podrška FCS uvek neizvesna, bez obzira na kvalitet filma s kojim konkurišu.\nI na poslednjem konkursu za dugometražni igrani film u 2021, po predlogu komisije – pisac Vladimir Kecmanović, reditelj Dragan Marinković, producenti Nikolina Zečević i distributer Igor Onič, podršku je dobilo pet filmova, a među 24 reditelja koja su ostala „ispod“ crte našli su se i oni autori koji su se svojim prethodnim ostvarenjima, nagradama i priznanjima na domaćim i svetskim festivalima, ali i gledanošću u bioskopima, već dokazali.\nNa ovoj listi „gubitnika“, sa dramom „Pored tebe“ ponovo se našao reditelj Stevan Filipović (ona je nastavak prethodnog filma „Pored nas“, koji je osvojio Zlatnu arenu u Puli za najbolje ostvarenje u međunarodnoj konkurenciji, nagradu publike na Sarajevo film festivalu…), ali kako ističe za Danas, sada je potpuno „zbunjen“, jer se dogodilo nešto zaista neverovatno.\n– Nažalost, više i ne znam koji je ovo put da neki od mojih filmova bude odbijen na jedinom izvoru finansiranja domaće kinematografije, na konkursu FCS. I to sa uvek “maštovitim” izgovorima, a s druge strane, redovno sjajnim rezultatima koje ti filmovi imaju kad na kraju dođu do publike, kritike i festivala. Međutim, ovo jeste prvi put u mojoj dosadašnjoj karijeri, a mislim i u istoriji FCS, da neka komisija odbije da pogleda skoro dva sata izmontiranog materijala nekog filma koji je skoro pa snimljen. Dakle, da ima „na tanjiru“ opciju da odluku donosi ne na osnovu scenarija za koji uvek postoji rizik i pitanje kako će ispasti, već na osnovu dobrog dela snimljenog i izmontiranog materijala, i to filma u kome vrhunske uloge ostvaruje ne samo više od dvadeset naših najboljih glumica i glumaca, već i dobitnica BAFTA nagrade za film Martina Skorsezea „Age of Innocence“, britanska glumica Miriam Margolyes. Filma koji je i snimljen samo zato što je cela ekipa ušla u rizik da nikad ne dobije honorare, dakle, iz ogromnog rizika i ogromnog entuzijazma. Ova komisija FCS, dakle, ne gleda ovaj film, ali zaključuje da on „nije dovoljno reprezentativan za srpsku kulturu“, a da novi film sina Laze Ristovskog jeste. Ok! – priča Filipović, navodeći da je ono što ga po prvi put čini spokojnim u ovakvoj situaciji, upravo činjenica da je ovaj film snimljen.\n– Ta priča “Pored tebe” će izaći pred ljude, u ovom ili onom obliku, i jedva čekam da vidim rezultate svih ostalih konkursa i svih filmova koji su, po predlogu komisija bili toliko reprezentativniji za našu kulturu – kaže jedan od naših najnagrađivanijih reditelja, koji je u javnosti poznat i po svom aktivizmu i kritikama prema vlasti i onome što danas živimo.\nNa istom „spisku“ sa Filipovićem našli su se i Mirjana Karanović sa filmom „Narodna drama“, Lazar Bodroža sa „OFFWORLD“-om, glumac Nikola Đuričko, koji sa „Crnom hronikom“ debituje kao reditelj, Mina Đukić („Deca pevaju hitove“), Kosta Đorđević („Dobra strana umiranja“), Stojan Stojčić i Petar Božović („Ruža Todorova“)…\nPodršku na ovom konkursu stiže za filmove „Za danas toliko“ Marka Đorđevića, „Ćerka“ Vladimira Blaževskog (po 28 miliona dinara), „Nedelja“ Nemanje Ćeranića, „Kruna“ Vasilija Nikitovića (20 miliona), a za novi film iz porodične „manufakture“ Ristovski, „Saligia“, reditelja Petra Ristovskog, po scenariju njegove supruge Teodore, predloženo je 24 miliona dinara.\nU obrazloženju za ovu odluku komisija je, između ostalog, zapisala da „reditelj ima dovoljno iskustva da ovaj projekat dovede do kraja, bez ikakvih problema, što je pokazao i na svom prethodnom projektu „Kralj Petar Prvi“, koji je bio zapažen i na festivalima i na bioskopskim blagajnama.\nA ovaj projekat, kao što je poznato filmskoj javnosti, nije dobio pozitivne kritike čak ni “prorežimskih” kritičara, nije osvajao nagrade na važnim festivalima niti je zabeležio značajnu gledanost u bioskopima, a izbor da “Kralj Petar Prvi” 2019. bude srpski kandidat na takmičenju za Oskar pratio je veliki skandal, kao što su brojni skandali pratili i njegovo snimanje, i predlog komisije koja je na konkursu za filmove sa nacionalnom temom preporučila njegovo sufinansiranje sa najvećim budžetom”, ali i sa sugestijom “da se slabosti u scenariju poprave tokom snimanja”!\nFilmski centar SrbijeKonkursStevan FilipovićBeograd\nPredstavom „Tri žene“, u subotu, 22. januara, u 20 časova, u Bitef teatru počinje treća sezona ustanovljenog programa Mesec nezavisne scene, koji će biti održan krajem ovog meseca i tokom februara.\nKorona otkazuje izvođenje predstava u NP Užice\nZbog bolesti glumaca i drugih zaposlenih, koji su inficirani...


Bivši radnici PKB-a o isplati akcija sutra razgovaraju s predsednikom | Insajder\nBivši radnici PKB-a o isplati akcija sutra razgovaraju s predsednikom\nPredsednik Udruženja bivših radnika i penzionera PKB-a Milinko Miladinović rekao je da je pozvan sutra na razgovor sa predsednikom Srbije Aleksandrom Vučićem o njihovom zahtevu da im se isplate akcije posle prodaje tog kombinata, a koje im država osporava.\n„Pismene zahteve za razgovor sa Vučićem oko isplate akcija počeli smo svakodnevno da predajemo sedam dana pre parlamentarnih izbora i posle tri dana predstavnik kabineta predsednika države Ivica Kojić zamolio nas je da prekinemo okupljanje ispred Predsedništva sa obećanjem da će nas Vučić primiti posle izbora“, rekao je Miladinović za agenciju Beta.\nDržava je krajem 2018. prodala deo imovine PKB korporacije firmi Al Dahra iz Ujedinjenih Arapskih Emirata, a radnici nisu dobili akcije koje im pripadaju po Zakonu o privatizaciji jer je 2009. godine donet zaključak kojim je 65 odsto društvenog kapitala te firme prevela u njeno vlasništvo, gde je već posedovala 35 odsto.\nNa taj način su radnici i penzioneri PKB-a, njih 3.000 isključeni iz prava na akcije, a pre toga su izuzeti iz prava na besplatne akcije koje su dobili svi građani koji nisu radili u društvenim firmama, jer se računalo da će ih dobiti u firmi u kojoj su zaposleni.\nBivši radnici i penzioneri su tužili državu, poslednje ročište održano je 28. maja 2020, a presuda još nije saopštena, iako je zakonski rok od mesec dana istekao.\n„Bilo je nekoliko pokušaja da se vansudski nagodimo, ali je na kraju država tvrdila da nemamo pravo na akcije“, rekao je Miladinović.\nDodao je da „sve ključeve drži Vučić“, kao i da „sada u pobedničkoj euforiju Srpske napredne stranke oni imaju šanse da konačno dobiju akcije“.\nMiladinović je rekao da bivše radnike i penzionere PKB korporacije ne interesuje politika, već da samo traže da se realizuje njihovo pravo na akcije i da se one isplate u novcu na račune u bankama.\nBivši radnici i penzioneri potražuju ukupno oko 11,8 miliona evra, odnosno oko 15 odsto društvenog kapitala na osnovu cene od oko 121 milion evra za koliko je Al Dahri prodato 16.785 hektara zemlje, celokupni stočni fond od oko 20.000 grla stoke, gotovo sva mehanizacija i zalihe rezervnih delova.\nDržava je prilikom prodaje dela imovine izdvojila 11.810 hektara zemlje, među kojom i oko 2.224 hektara građevinskog zemljišta i u taj deo firme će verovatno biti uveden stečaj, jer je prestala da se bavi poljoprivrednom proizvodnjom i tu zemlju daje u zakup Al Dahri.\nPrivatizacija PKB-a, nekada jednog od najvećih poljoprivrednih kombinata u Evropi, završena je u drugoj polovini 2018. i to prodajom imovine tog preduzeća.\nIako je u javnosti stvoren utisak da je privatizovan kombinat sa dugovima, ustvari je prodata samo imovina, odnosno oko 17.000 hektara zemljišta, oprema, objekti i stada.\nKompanija Al Dahra je kao jedini ponuđač na tenderu za privatizaciju PKB-a kupila imovinu ovog kombinata za nešto više od polovine njegove procenjene vrednosti.\nU oktobru 2018. ukupno ova arapska firma platila je oko 120 miliona evra, uz obavezu investiranja 30 miliona evra i nastavak poljoprivredne proizvodnje u naredne tri godine.\nŠta je sve prethodilo privatizaciji PKB-a, i na koji način je ona sprovedena pogledajte u tri epizode Insajderovog serijala „Prodaja”. Novinari Insajdera u ovom serijalu otkrivaju i da je moguće da država uskoro od Al Dahre otkupljuje zemljište koje je joj je u okviru privatizacije i prodala.\nPredsednik Srbije o pravljenju nove kovid bolnice za novi udar, situaciji u Novom Pazaru, Šapcu, broju testova…\nBatut: Klinička manifestacija jeste drugačija, ali nema potvrde da je virus mutirao\nSZO: Oko 30 odsto uzoraka genoma virusa imalo znakove mutacija\nOd danas na snazi mere u Beogradu, nošenje maski će kontrolisati sanitarni inspektori, rad kafića komunalni


Nijedan sudija Vrhovnog suda nema zajedničku imovinu sa ženom - Crno beli svet\nNijedan sudija Vrhovnog suda nema zajedničku imovinu sa ženom\nU okviru projekta za unapređenje imovinskih prava, Balkanska mreža za istraživačko novinarstvo (BIRN) realizuju jedno istraživanje u vezi sa registracijom imovine u ime oba supružnika.\nProjekat je predviđen za predstavljanje nalaza u vezi sa imovinom visokih zvaničnika u Republici Kosovo.\nOvo istraživanje rezlutira da od 16 sudija Vrhovnog suda kontaktiranih od strane BIRN-a, uključujući tu i predsednika suda, od 11 kojih smo dobili odgovor, samo 2 sudije rekli su da poseduju nekretnine registrovane na ime oba supružnika.\nIz toga proizilazi da nijedan sudija Vrhovnog suda nema nepokretnu imovinu registrovanu na zajedničkom imenu sa suprugom.\nI sam Predsednik ovog suda, Enver Peci, izjavio je da ne poseduje nikakvu nepokretnu imovinu registrovanu na zajedničko ime sa svojom suprugom.\n“Što se tiče registrovane imovine, posedujem nepokretnu imovinu na moje ime, kuću u severnom delu Mitrovice, međutim, pošto postoji problem sa opštinom Severna Mitrovica i moj pristup toj opštini je do sada bio onemogućan, nisam aplicirao za legalizaciju istog, ”rekao je predsednik Vrhovnog suda Kosova, Enver Peci.\nPeci je za BIRN dodao da će prvom prilikom imovinu uknjižiti na zajedničko ime sa suprugom.\n“U trenutku kada se stvore uslove, ja ću legalizovati kuću i registrovati je sa ½ na moje ime i drugu polovinu na ime moje supruge. U južnom delu Mitrovice koristim iznajmen stan koji mi je dodeljen od strane Skupštine opštine Mitrovica, koji je u i na ime moje supruge“, rekao je on.\nJedine sudije Emine Kaqiku i Emine Mustafa, bile su jedine koje su izjavile da poseduju nepokretnu imovinu registrovanu na zajedničko ime sa suprugom.\nDok su sudije Gyltene Sylejmani i Jelena Krivokapić za BIRN izjavile da je imovina koju poseduju registrovana na njihovo ime i da nemaju imovinu upisanu na zajedničko ime sa suprugom.\n“Imam imovinu na moje ime. Sve podaci registrovani su u Agencija za borbu protiv korupcije. U suvlasništvu sa mojim suprugom nemam ništa registrovano”, rekla je sudija Gyltene Sylejmani.\nMeđu sudijama koji su se oglasili u vezi sa vlasništvom bilo je i onih koji su izjavili da trenutno nemaju nikakvu nepokretnu imovinu registriranu na njihovo ime.\nSudije Muhamet Rexha i Beshir Islami bili su oni koji su izjavili da ne poseduju nikakvu nekretninu registrovanu na njihovo ime.\n“Nemam nijednu nekretninu upisanu na moje ime, sva imovina koju sam prijavio nije registrovana u katastru na moje ime, već na ime mog pokojnog oca”, izjavio je sudija Beshir Islami.\nPre dve godine, Agencija za ravnopravnost polova u saradnji sa Katastarskom agencijom, predložili su Vladi Republike Kosova da usvoji administrativno uputstvo za registraciju zajedničke nepokretne imovine na ime dva supružnika.\nVlada je usvojila ovu inicijativu kao glavni faktor u ohrabrivanju novih parova od početka stvaranja imovine da uživaju pravo da registruju tu imovinu na ime oba supružnika, pravo zagarantovano Ustavom Kosova i važećim zakonima na snazi.\nOvo Administrativno uputstvo sa br. 03/2016 o posebnim merama za registraciju zajedničke nepokretne imovine u ime dva supružnika oslobađa supružnike koji prvi put registruju imovinu.\nMeđusobno vlasništvo supružnika – podrazumeva imovinu koja je stvorena u braku i koja je registrovana kao zajednička imovina, upravlja se zajednički i ne može se otuđiti bez saglasnosti supružnika.\nU skladu sa ovim Administrativnim uputstvom, javni organi su obavezni da sprovode posebne privremene mere kako bi se povećao broj registrovanih žena kao zajedničkih vlasnika i ubrzalo ostvarivanje činjenične jednakosti između muškaraca i žena u pravo svojine.\nU okviru ove inicijative KALLXO.com je nekoliko meseci kasnije kontaktirala gradonačelnike 31 opštine Kosova, kao i direktore direktorijata svih onih opština koje su pitale da li su registrovale imovinu na ime oba supružnika.\nIz ovog istraživanja proizašlo je da od 31 predsednika 31 opštine u Republici Kosovo koje je kontaktiralo BIRN, od kojih je od 16 dobilo odgovore, samo 4 gradonačelnika izjavila su da poseduju nepokretnu imovinu registriranu na zajedničkom imenu sa supružnikom odnosno supružnicom.\nPrevious Pritvor osumnjičenom za pretnju ženi zbog imovine\nNext Obrazovanje u procesu normalizacije odnosa Beograda i Prištine


Guverner Ajove se kandidovao za predsjednika SAD\nDemokratski guverner iz Ajove, Tom Vilsak, zvanično je postao prvi predsednički kandidat za izbore 2008. godine. Nekoliko drugih potencijalnih kandidata je ili odustalo od trke za Belu kuću ili će uskoro najaviti svoju kandidaturu.\nTom Vilsak završava drugi mandat na položaju guvernera Ajove i mada je slabo poznat na nivou cele zemlje, nastoji da, uprkos malim šansama, bude predsednički kandidat demokratske stranke.\n”Našoj zemlji je danas potreban predsednik koji će rukovoditi smelom promenom i imati hrabrost na osnovu svojih uverenja i ja nameravam da budem taj predsednik.“\nVilsakovo ime nije tako dobro poznato kao imena drugih demokrata koji se takmiče za nominaciju, uključujući senatora Hilari Klinton iz Njujorka, senatora Baraka Obamu iz Ilinoja i bivšeg senatora Džona Edvardsa, iz Severne Karoline. Vilsak je rekao okupljenima u svojoj rodnoj državi da će fokusirati svoju kampanju na poboljšanje obrazovanja i zdravstva i smanjenje zavisnosti Amerike od uvoza nafte iz inostranstva.\n”Fiskalno neodgovorna vlada i zemlja suviše zavisna od nafte iz inostranstva odnosno od zemalja koje nas preziru, kriju teroriste, ali rado uzimaju naš novac, doveli su u pitanje i izložili riziku našu nacionalnu bezbednost .“\nPolitički stručnjaci vide Toma Vilsaka kao malo verovatnog pobednika medju velikim brojem mogućih predsedničkih kandidata iz obe stranke. Doti Linč je politički analitičar mreže CBS. Ona kaže da Vilsak pokušava da sledi kurs drugih guvernera koji su se tokom ranijih izbora kandidovali za predsednika.\n”Ime guvernera Vilsaka nije baš tako dobro poznato. Medjutim, on smatra da je sličan Džimiju Karteru i Bilu Klintonu, koji su počeli kampanju u vreme kad su bili veoma malo poznati, pošto je i sam guverner, koji je proteklih nekoliko godina dobro agitovao za druge predsedničke kandiate. “\nTo je prva zvanična kandidatura za predsednika na izborima 2008.godine. Medjutim, nekoliko drugih potencijalnih kandidata je već preduzelo korake za kandidaturu, uključujući senatora Džozefa Bajdena iz Delavera na demokratskoj strani i senatora Džona MekKejna i bivšeg gradonačelnika Rudija Djulijanija na republikanskoj strani. Drugi potencijalni kandidati su već odustali od ideje za kandidaturu na predsedničkim izborima 2008. godine, uključujući državnog sekretara Kondolizu Rajs, republikanskog senatora Bila Frista iz Tenesija i demokratskog senatora Rasa Fajngolda iz Viskonsina. Guverner Vilsak možda ima jednu prednost nad svojim rivalima. U njegovoj državi Ajovi počinje proces predsedničke nominacije stranačkim skupovima januara 2008.godine.


MEI - Arhiva aktuelnosti - Zelene inovacije i odgovornost svih – ključni za cirkularnu ekonomiju\n12. oktobar 2021. | Beograd\nNa putu ka cirkularnoj ekonomiji neophodne su zelene inovacije i odgovornost svih aktera u društvu – institucija, lokalnih samouprava, privatnog sektora i građana. Potrebna su i ulaganja u jačanje kapaciteta države, investiranje u komunalnu infrastrukturu i u rešenja za bolje upravljanje otpadom, neki su od zaključaka sa završne konferencije „Jačanje cirkularne ekonomije – nordijska iskustva“ koja je održana u Privrednoj komori Srbije u Beogradu.\nAmbasade Danske, Finske, Norveške i Švedske uz podršku Nordijskog saveta ministara i u partnerstvu sa Nordijskom poslovnom alijansom, organizovale su seriju događaja posvećenih cirkularnoj ekonomiji u Novom Sadu, Kragujevcu i Nišu sa ciljem da se prenesu znanje i iskustvo nordijskih stručnjaka u ovoj važnoj oblasti i podrže Srbiju u nastavku sprovođenja principa cirkularne ekonomije. Završna konferencija održana je u Beogradu u prisustvu ambasadora nordijskih zemalja, predstavnika Vlade Republike Srbije i privrednog sektora.\n„Cirkularna ekonomija je ono što smo mogli da vidimo u našim selima, proizvođači su bili veoma odgovorni, radili su primarnu separaciju otpada i upotrebljavali sve što nisu iskoristili. Danas govorimo o gradovima, o velikim sredinama, gde nam nedostaje ta vrsta znanja i svesti, ali govorimo i o realnim potrebama privrede koja ne ide uvek lako ukorak sa ovim promenama“, rekla je ministar za evropske integracije, Jadranka Joksimović.\n„Potreban nam je novi način razmišljanja – cirkularna ekonomija. Vlasti i poslovni sektor treba unapred da razmišljaju o zelenim ulaganjima koja će povezati sve aktere u lancu cirkularne ekonomije. Kada se jednom uspostavi taj lanac, vrlo brzo će se uvideti sve koristi od njega“, rekao je ambasador Finske Kimo Lahdevirta. On je dodao u cirkularnoj ekonomiji nije reč samo o uštedi novca, već i o veoma značajnom pitanju javnog zdravlja i kvaliteta života građana, kao i o opstanku planete.\nOsim što štedi resurse i promoviše inovacije, cirkularna ekonomija smanjuje cenu proizvodnje i utiče na otvaranje novih radnih mesta. U tome nordijske zemlje, kao pioniri cirkularne ekonomije, potpuno podržavaju Evropski zeleni dogovor za koji se zalaže Evropska komisija.\nMinistarka zaštite životne sredine Irena Vujović podsetila je da je 2019. godine formirana Radna grupa za cirkularnu ekonomiju koju čine predstavnici ministarstva, institucija i organizacija civilnog društva. „Zadatak je da se postavi strateški okvir za transformaciju društva na novi model, a Mapa puta za cirkularnu ekonomiju Srbije rezultat je ove radne grupe“, rekla je ministarka Vujović i dodala da je Srbija prva zemlja Zapadnog Balkana koja ima Mapu puta za cirkularnu ekonomiju.\nNa prethodnim radionicama tokom septembra i oktobra bilo je reči o upravljanju biootpadom, o zelenom razvoju gradova i važnosti tretmana otpadnih voda. Stručnjaci iz nordijskih zemalja preneli su svoja iskustva i primere dobre prakse koje Srbiji mogu biti vodič u primeni principa cirkularne ekonomije.\nAmbasadorka Švedske Anika Ben David rekla je da su građani – u srcu promene. „Sigurna sam da ste videli iz nordijskih primera da je angažovanje građana u reciklaži i cirkularnoj ekonomiji u središtu ove tihe revolucije u nordijskim zemljama. Nije reč samo o sortiranju plastike i papira, već i o tome da svako može da podigne glas o tome kako neki grad treba da izgleda i funkcioniše. Ako se građanima omogući da se angažuju u poboljšanju života, to ej deo zajedničkog napretka“, rekla je ambasadorka Ben David.\nGovoreći o važnosti cirkularne ekonomije, predsednik Privredne komore Srbije Marko Čadež rekao je da se u Srbiji tretira samo četiri odsto komunalnog otpada, dok je taj procenat kod nordijskih zemalja više od 80 odsto i one ga koriste za proizvodnju energije. „Privreda u Srbiji koristi dva i po puta više energije u proizvodnji nego nordijske kompanije, što znači veće troškove proizvodnje i manju mogućnost da budemo konkurentni“, rekao je Čadež i dodao da iskustva nordijskih zemalja u primeni cirkularne ekonomije mogu pomoći Srbiji da se izbori sa energetskom tranzicijom i ekološkim problemima.\nPartneri u projektu „Jačanje cirkularne ekonomije u Srbiji – nordijska iskustva” ambasadama Danske Finske, Norveške i Švedske su: Nordijska poslovna alijansa, NALED, Privredna komora Srbije i gradovi Niš, Kragujevac i Novi Sad.


POREZ NA ZARADE MANJI ZA MINIMALNO JEDAN ODSTO Mali: "Cilj je da nastavimo sa ovakvom praksom"\nVlada Srbije planira ove godine da smanji poresko opterećenje na zarade za minimum jedan odsto, najavio je ministar finansija SIniša Mali i dodao da je cilj da se opterećenje na zarade smanjuje svake godine kako bi srpska ekonomija bila konkurentnija.\nOn je naglasio da je opterećenje na zarade pre dve godine bilo 63 odsto, a da je sada smanjeno na 62 odsto i da će se taj trend nastaviti.\nPo sadašnjim nametima na rad Srbija se sa 62 odsto na prosečnu neto zaradu nalazi ispod proseka zemalja centralne i istočne Evrope od 68 odsto. Na svakih sto dinara neto zarade radnika, poslodavci u našoj zemlji danas državi za doprinose i poreze praktično plaćaju 62 dinara. Njihovi konkurenti iz Hrvatske opterećeni su isto sa 62 odsto, u Makedoniji je porez na zaradu istovremeno od 35 do 37 odsto, u Mađarskoj 42, Bugarskoj 20, BiH od 20 do 25 odsto.\nPoslednji put Vlada Srbije je smanjila opterećanja na zarade 1. januara ove godine i to sa 63 odsto na oko 62 procenta. Tada su praktično ukinuti doprinosi za nezaposlene na teret poslodavaca u iznosu od 0,75 odsto. Mali je tada najavio da je to početni korak, kao i da je smanjenje urađeno u konsultacijama sa poslodavcima.\nFiskalni savet tada je istakao da su doprinosi na zarade mogli biti smanjeni i više tačnije za dva do najviše 3,5 procentnih poena. U tom slučaju porez na plate bio bi nešto manji od 60 odsto.\nZa rast ekonomije, Mali je ukazao da su važna tri stuba - strane direktne i domaće investicije, lična potrošnja i da se smanji razlika izmedju uvoza i izvoza. Dodaje da će već ove godine biti povećane plate, a penzije od 1. januara naredne.\nKoliko bi mogle da budu povećanje plate za više od 500.000 zaposlenih u javnom sektoru možete da pročitate ovde.\n"Ispunićemo obećanje koje je predsednik Aleksandar Vučić dao građanima da će prosečna plata u decembru biti iznad 500 evra", rekao je Mali i podsetio da je prosečna plata pre par godina bila oko 300 evra.\nSAUDIJSKI DIV OD 1. MAJA SMANJUJE ISPORUKU NAFTE Sa 12 na 8,5 miliona barela\nNA SVAKIH 100 DINARA ZARADE 62 UZME DRŽAVA Samo dve susedne zemlje imaju manji porez, iznenadiće vas gde je namet čak 79 odsto\nSVE O PRIMENI EKONOMSKIH MERA DO PETKA Prvi detalji u sredu\nDanas (u ponedeljak) je održan sastanak tima za sprovođenje Programa ekonomskih mera za smanjivanje negativnih efekata prouzrokovanih pandemijom virusa Kovid 19.\nSada više nije pitanje hoće li privreda dobiti novi set olakšica. Nakon što je NBS omogućila moratorijum na otplatu kredita , a Poreska uprava olakšice za dužnike u prinudnoj naplati, u Nemanjinoj 11 intenzivno rade na novom, širem paketu podrške privrednicima.\nMondoloni: Završetak koncesije za aerodrom "Nikola Tesla" u narednim nedeljama\nAmbasador Francuske u Srbiji Frederik Mondoloni izjavio je da što se tiče koncesije za aerodrom "Nikola Tesla" sve ide po planu.\nSPLASNULE NADE ZA STABILNOST Neočekivani rast zaliha nafte u SAD "udario" na cene\nCene nafte su pale jutros nakon što su podaci američke naftne industrije pokazali iznenadni nagli rast zaliha, što je nagrizlo nade da će početak ublažavanja mera ograničenja uvedenih za suzbijanje korona virusa omogućiti stabilan rast tražnje.\nKORONA OZBILJNO "UDARA" NA EVROPSKE AERODROME Zbog virusa 187 miliona putnika manje, gubitak više od milijardu dolara\nEvropski aerodromi očekuju 187 miliona manje putnika u ovoj godini zbog epidemije korona virusa.\nVučić: "Krajem sledeće godine počinje gradnja metroa... Ekonomski rast ide ubrzano napred"\nPredsednik Srbije Aleksandar Vučić izrazio je danas uverenje da bi izgradnja metroa u Beogradu mogla da počne krajem sledeće godine.\nReciklerima od države subvencije od 2,2 milijarde dinara, evo i spiska\nMinistarstvo zaštite životne sredine objavilo je konačnu listu firmi iz reciklažne industrije koji su preko konkursa ostvarili pravo na podsticajna sredstva za 2018. godinu u ukupnom iznosu od oko 2,2 milijarde dinara.\nBrnabić i Mnučin: Srbija bi mogla biti izbrisana sa spiska VISOKORIZIČNIH DRŽAVA\nSrbija bi uskoro mogla da bude skinuta sa spiska visokorizičnih država kada je reč o pranju novca i sigurnosti poslovanja, a na koju je uvršćena u februaru ove godine.\nSTATISTIKA VEĆ PORAŽAVAJUĆA Drastičan pad evropske privrede u martu, minusi najveći od 1998.\nPrivredne aktivnosti u evrozoni naglo su pale u martu zbog mera koje vlade preduzimaju kako bi zaustavile širenje virusa korona, ograničavajući putovanja i tražeći od građana da ostanu kod kuće, pokazuje izveštaj Markita.\n"DOĐITE, ALI RADNIKE PLATITE NAJMANJE 50.000" Predsednik opštine Nova Varoš je raširenih ruku dočekao Švajcarce, ali je investitoru postavio uslove\nAko kompanija koja se bavi obradom drveta, a koju je subvencijama za zapošljavanje pomogla država, i rukovodstvo Nove Varoši nađu zajednički jezik, Industrijska zona "Inova" dobiće još jednog korisnika, a meštani gradića pod Zlatarom priliku za zaposlenje sa platom većom od prosečne.\n"TO NIJE KONAČNA ODLUKA" Šarćević: Neću dozvoli smanjenje Desankine poezije u programu\nSlika "Kosovka devojka" od danas izložena u Skupštini Beograda\nUŽIVO, SPARTAK - PARTIZAN Velemajstorija Stevanovića iz SLOBODNJAKA, crno-beli vode u Subotici